
ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP. XV 


LITTERAE APOSTOLICAE 
I 


CANONICI PRO TEMPORE ECCLESIAE SS. CELSI ET IULIANI DE URBE <« CAPEL- 
LANI SECRETI HONORIS » IN PERPETUUM RENUNTIANTOR. 


BENEDICTUS PP. XV 


Ad perpetuam rei memoriam. — Templa huius almae Urbis Nostrae, 
quae antiquitate pariter ac nobilitate commendentur, ex more instituto- 
que Romanorum Pontificum Decessorum Nostrorum praecipuis privilegiis 
atque honoribus cumulanda censemus. In sacrarum huiusmodi aedium 
numerum eam imprimis referre licet, quae ad pontem Aelium posita 
ac SS. Celso et Iuliano Martyribus dicata, inter principes Urbis Paroecias 
locum obtinuit, et a priscis temporibus Cappellae pontificiae titulo deco- 
ratur. Peculiare autem est eius ornamentum Canonicorum Ordo, in illa 
antiquitus constitutus, qui modo iustis de caussis ad S. loannis Floren- 
tinorum in Via Paullina translatus, Deo laudes heic persolvit, ac cetera 
pietatis conficit officia. Cum igitur vetus eadem Conlegiata Ecclesia 
SS. Celsi et Iuliani Pontificiae Cappellae nomine merito utatur, aequum 
ac peropportunum esse duximus precibus Capituli, quod ad eam per- 
tinet, obsecundare et canonicos ipsos ad potiorem dignitatis gradum 
promovere. Quar@, praesentium tenore, Apostolica Auctoritate Nostra, 
universos ac singulos Canonicos pro tempore Ecclesiae SS. Celsi et 
Iuliani de Urbe intimos Aedituos Nostros ad honorem, seu, uti dicunt, 
« Capellanos secretos honoris » perpetuum in modum facimus, consti- 

tuimus, renuntiamus, eisque ideo omnia et singula iura, privilegia, prae- 
rogativas, honores, indulta concedimus ac largimur, quibus alii huius- 
modi titulo insignes utuntur, fruuntur, vel uti frui possunt ac poterunt. 
Certa denique nitimur spe, idem Canonicorum Conlegium, Pontificiae 
benevolentiae hoc auctum testimonio, non minore studio ac sollertia, in 
nova ipsius, quam supra diximus, mansione, religionis decus provehen- 
dum curaturum. Decernentes praesentes Litteras firmas, validas et effi- 
caces semper exsistere et fore, suosque plenarios atque integros effectus 
sortiri atque obtinere, illisque ad quos spectat, vel spectare poterit, in 
omnibus et per omnia plenissime suffragari: sicque rite iudicandum esse 
et definiendum, atque irritum et inane si secus super his, a quoquam, 
quavis auctoritate, scienter vel ignoranter, contigerit atlentari. Non 
obstantibus contrariis quibuscumque. 

Datum Romae apud S. Petrum, sub annulo Piscatoris, die xvi octo- 
bris mcmxtv, Pontificatus Nostri anno primo. 


P. Carp. GaAsparri, a Secretis Status. 


II 


ECCLESIA S. MICHABLIS ARCHANGELI CIVITATIS « PIANO DI SORRENTO » 
TITULO SIMPLICIS BASILICAE DECORATUR. 


BENEDICTUS PP. XV 


Ad perpetuam rei memoriam. — Templa Dei tum vetustate, tum 
artis operibus, tum populi religione maxime veneranda, Romanorum 
Pontificum Decessorum Nostrorum vestigiis haerentes, peculiaribus hono- 
ribus illustrare satagimus. lamvero compertum nobis est intra fines 
Archidioecesis Surrentinae, in Civitate « Piano di Sorrento », cui vulgo 
nomen, exstare Aedem Deo sacram in honorem S. Michaélis Archangeli, 
quae circiter decimo saeculo condita, et molis amplitudine conspicua, 
omnigenae artis, in dies auctis, mirandis operibus, nec non praedivite 
supellectili referta, inter praecipua illius Archidioecesis christiana templa 
merito recensetur. Labentibus annis Paroeciae titulo ae iuribus ornata, 
saeculo vertente xvi, a rec. mem. Benedicto PP. XIII, Praedecessore 
Nostro, ad Insignis Conlegiatae gradum evecta quidem fuit. Ea ipsa in 
Ecelesia Clerus et populus avitam fidem ac pietatem splendidis testi- 

moniis significantes, plura religionis et spectatae caritatis opera cano- 
nice instituenda ac liberaliter promovenda curarunt. Nunc autem cum 
Capitulum, Clerus, administratores populusque oppidi eiusdem « Piano 
di Sorrento », Nos enixis precibus flagitent, ut ipsam sacram Aedem 
curialem et Conlegiatam a S. Michaéle Archangelo Basilicae titulo 
cohonestare dignemur, hasque pias preces cumulet atque ornet gravis- 
simum suffragium Archiepiscopi Surrentini, Nos hisce optatis concedere 
ac satisfacere non dubitamus. Quae cum ita sint, auditis VV. FF. NN. 
S. R. E. Cardinalibus Sacrorum Rituum Congregationi praepositis, tra- 
ditum a Romanis Pontificibus morem hae in re sequuti, Apostolica 
Nostra Auctoritate, praesentium tenore, Insignem Conlegiatam Eccle- 
siam S. Michaélis Archangeli Civitatis « Piano di Sorrento » titulo sim- 
plicis Basilicae decoramus, cum privilegio deferendi tintinnabulum et 
conopeum (addito Ecclesiae stemmate), non tamen auro vel argento 
ornatum, et cum iure praecedentiae pro illius Capitulo supra ceteras 
Conlegiatas Ecclesias etiam antiquiores, tantummodo intra fines eiusdem 
Paroeciae S. Michaélis. Volumus autem ac iubemus, omnia, quae Litteris 
hisce nostris statuimus ac declaramus, rata et firma uti sunt, ita et in 
posterum fore, irritumque et inane futurum decernimus quidquid super 
his, a quoquam, quavis auctoritate, contigerit attentari. Non obstantibus 
contrariis quibuscumque. 

Datum Romae apud S. Petrum, sub annulo Piscatoris, die x decem- 
bris mcMxIv, Pontificatus Nostri anno primo. 


P. Card. Gasparri, a Secretis Status. 


CONSOCIATIO VULGO « DELLE DAME SACRAMENTINE » DICTA, QUAE CATANAE 
EXSTAT, IN ARCHISODALITATEM ERIGITUR, CUM FACULTATE AGGREGANDI 
IN OMNIBUS DIOECESIBUS SICILIAE INSULAE. 


BENEDICTUS PP. XV 


Ad perpetuam rei memoriam. — Cum antiquius nihil sit Nobis, 
quam ut fidelium pietas erga Sacramentum Augustum magis magisque 
in dies augeatur, ita pia sodalitia, ad huiusmodi finem instituta, pro- 
pensa prosequimur voluntate, eaque novis privilegiis libenter cumulamus. 

Preces igitur devotae mulierum Consociationis vulgo « delle Dame Sacra- 
mentine » dictae, quae Catanae in S. Euplii anno mcm canonice erecta 
fuit, atque a rec. mem. Leone XIII Dec. Nostro gratiis locupletata, eo 
benignius excepimus, quod ipsa non modo sibi proponit crebris visita- 
tionibus Dominicum Corpus venerari, sed fideles etiam ad summos huic 
amoris mysterio tribuendos honores invitat atque hortatur. Quo consilio 
Sodalitas tam uberes fructus edidit, ut fel. rec. Pius PP. X Decessor 
Noster eam, nonnullis indulgentiis auctam, potestate donaverit alios 
cognomines in cuncta Archidioecesi Cataniensi coetus aggregandi. Nunc 
autem cum eadem institutio longe lateque per totam Siciliam insulam, 
Deo favente, sit progressa, Nos honores ac privilegia, iam ei merito 
delata, iucundo quidem animo amplificamus. Quae cum ita sint, ex voto 
etiam ac suffragio VV. FF. NN. S. R. E. Cardinalium Decretis Triden- 
tini Concilii interpretandis, praesentium tenore, Apostolica Auctoritate 
Nostra, supradictam Primariam mulierum Sodalitatem, vulgo « delle 
Dame Sacramentine » nuncupatam, atque in Aede S. Euplii Civitatis 
Cataniensis exsistentem, in Archisodalitatem cum solitis privilegiis perpe- 
tuum in modum erigimus et instituimus. Archisodalitatis autem sic 
erectae officialibus et sodalibus praesentibus ac futuris, ut alias quaslibet 
Sodalitates eiusdem nominis et instituti, in omnibus Dioecesibus insulae 
Siciliae hactenus erectas, vel in posterum erigendas, servata tamen forma 
Constitutionis Clementis PP. VIII Decessoris Nostri, aliisque Ordinatio- 
nibus desuper editis, aggregare, et cum illis universas ac singulas indul- 
gentias, peccatorum remissiones ac poenitentiarum relaxationes, ipsi 
Sodalitati, in Archisodalitatem a Nobis erectae, a Sede Apostolica conces- 
sas, quae aliis sint impertiendae, communicare licite possint ac valeant. 
pari Auctoritate Nostra, hisce Litteris, perpetuo item concedimus et 
largimur. Decernentes praesentes Litteras firmas, validas atque efficaces 
semper exsistere et fore, suosque plenarios atque integros effectus sortiri 
et obtinere, illisque ad quos spectat, vel spectare poterit, in omnibus 
et per omnia plenissime suffragari: sicque iudicandum esse ac definien- 
dum, atque irritum et inane si secus super his, a quoquam, quavis 
auctoritate, scienter vel ignoranter, contigerit attentari. Non obstantibus 
contrariis quibuscumque. 

Datum Romae apud S. Petrum, sub annulo Piscatoris, die vitt ianua- 
rii memxv, Pontificatus Nostri anno primo. 


P. Carp. Gasparri, a Secretis Status. 

IV 


PLENARIA INDULGENTIA CONCEDITUR PRO FESTO BB. AGATHANGEL! ET CASSIANI. 


BENEDICTUS PP. XV 


Ad perpetuam rei memoriam. — Benigne annuentes piis precibus 
nobis porrectis a Procuratore Generali Ordinis Minorum S. Francisci 
Capulatorum, de omnipotentis Dei misericordia ac BB. Petri et Pauli 
Apostolorum Eius auctoritate confisi, omnibus et singulis fidelibus ex 
utroque sexu qui ubique terrarum sitam quamlibet Ordinis Ecclesiam 
die vil mensis augusti, quo BB. Agathangeli et Cassiani festum reco- 
litur, a medietate diei praecedentis ad occasum usque solis ipsius diei, 
quotannis, admissorum confessione expiati atque Eucharisticis dapibus 
refecti, visitent, ibique pro Christianorum Principum concordia, haere- 
sum exstirpatione, peccatorum conversione ac 8S. Matris Ecclesiae exalta- 
tione pias ad Deum preces effundant, plenariam omnium peccatorum 
suorum indulgentiam et remissionem misericorditer in Domino conce- 
dimus, qua liceat animarum vita functorum fidelium labes poenasque 
etiam expiare. Contrariis non obstantibus quibuscumque. Praesentibus 
perpetuis futuris teinporibus valituris. Volumus autem ut praesentium 
Litterarum transumptis, seu exemplis, etiam impressis, manu alicuius 
Notarii publici subscriptis et sigillo personae in ecclesiastica dignitate 
constituta munitis, eadem prorsus fides adhibeatur, quae adhiberetur 
ipsis praesentibus si forent exhibitae vel ostensae. 

Datum Romae apud S. Petrum, sub annulo Piscatoris, die x1 augu- 
sti mcmxv, Pontificatus Nostri anno primo. 


P. Carp. Gasparri, @ Secretis Status. 


V 


CONCEDUNTUR PLENARIAE ET PARTIALES INDULGENTIAE SODALITATIBUS SUB 
TITULO « FOEDUS MISSAE QUOTIDIANAE » IN HIBERNIA ERECTIS VEL 
ERIGENDIS. 


BENEDICTUS PP. XV 


Ad perpetuam rei memoriam. — Cum in sancta Altaris Hostia 
Christus Redemptor Noster pretiosi sui Sacrificii memoriam Nobis reli- 
querit, ita nihil antiquius esse ducimus, quam ut fideles persaepe 

Sacro intersint, eiusque mysteria excolant, atque adorent. Laeto igitur 
accepimus animo in insula Hibernia usque a fidei primordiis pium erga 
Sacrosanctam Missam viguisse cultum, qui, saeviente dira adversus catho- 
licos persecutione, magis magisque in dies crevit: populus enim non sine 
magno vitae discrimine rei divinae tum in montibus, tum in speluncis 
nunquam interesse desistebat. Quae eximia religio in tempus felicius 
producta effecit, ut ibi pia Sodalitas institueretur sub titulo « Foedus 
Missae quotidianae » atque ei quamplurimi fideles uberi cum fructu 
nomen darent, id praecipue promittentes, omni ope se esse nisuros, 
ut singulis diebus Missam audirent. Quare, ad frugiferum huiusmodi 
opus vehementer augendum, Venerabilis Frater Gulielmus, Archiepisco- 
pus Dublinensis et Hiberniae Primas, qui eandem Consociationem iam 
in templo Clericorum Regularium a Societate Iesu in sua Dublinensi 
Civitate canonice erexerat, supplices Nobis nunc adhibuit preces, ut 
eam caelestibus thesauris locupletare dignaremur. Et nos, quibus sane 
cognitum et perspectum est quot quantaque fidelibus ex hoc devoto 
usu Sacro saepenumero adstandi oriantur beneficia, illud imprimis, 
quod ii mystico Epulo facilius se reficiant, luculenta eiusdem Antistitis 
vota benigne excipienda existimavimus. Quae cum ita sint, de omnipo- 
tentis Dei misericordia ac SS. Petri et Pauli Apostolorum Eius aucto- 
ritate confisi, omnibus ac singulis utriusque sexus Christifidelibus, qui 
Sodalitates titulo « Foedus Missae quotidianae » in quavis Hiberniae 
Dioecesi a respectivo Ordinario vel erectas, vel in posterum erigendas, 
posthac ingredientur, die prima eorum ingressus, si vere poenitentes et 
confessi SSmum Eucharistiae Sacramentum sumpserint, plenariam; ac 
sodalibus tam descriptis, quam in iisdem Consociationibus pro tempore 
describendis, in cuiuslibet eorum mortis articulo, si vere poenitentes et 
confessi ac S. Communione refecti, vel, quatenus id facere nequiverint, 
nomen lesu ore, si potuerint. sin minus corde devote invocaverint, 
etiam plenariam; nec non praedictis nunc et pro tempore earumdem 
Consociationum exsistentibus sodalibus, qui quolibet anni mense saltem 
novem diebus continuis Missae interfuerint, atque uno quo cuique libeat 
ex hisce novem diebus vere poenitentes et confessi Sacra se Commu- 
nione refecerint, ac durante Missa pro Christianorum Principum con- 
cordia, haeresum exstirpatione, peccatorum conversione ac S. Matris 
Ecclesiae exaltatione pias ad Deum preces effuderint, plenariam simi- 
liter omnium peccatorum suorum indulgentiam et remissionem miseri- 
corditer in Domino concedimus ac largimur. Praeterea iisdem Sodalibus, 
qui, corde saltem contriti, quovis profesto die Missam audiverint, eaque 
durante, ut praefertur, oraverint, septem annos totidemque quadragenas; 

iis autem sociis, qui quodlibet pietatis vel caritatis opus, ex dictarum 
Sodalitatum praescripto, peregerint, centum dies de iniunctis eis seu 
alias quomodolibet debitis poenitentiis in forma Ecclesiae consueta rela- 
xamus. Quas omnes et singulas indulgentias, peccatorum remissiones 
ac poenitentiarum relaxationes, excepta plenaria indulgentia in articulo 
mortis lucranda, etiam animabus fidelium in Purgatorio detentis per 
modum suffragii applicari posse, indulgemus. Denique Apostolica Aucto- 
ritate Nostra concedimus, ut Missae ad quodlibet Altare pro anima 
cuiusvis sodalis celebrandae, animae ipsi perinde suffragentur ac si ad 
privilegiatum Altare fuissent celebratae. Non obstantibus contrariis 
quibuscumque. Praesentibus perpetuo valituris. Volumus autem ut prae- 
sentium Litterarum transumptis, seu exemplis, etiam impressis, manu 
alicuius Notarii publici subscriptis ac sigillo personae in ecclesiastica 
dignitate vel officio constitutae munitis, eadem prorsus fides adhibeatur, 
quae adhiberetur ipsis praesentibus si forent exhibitae vel ostensae. 

Datum Romae apud §. Petrum, sub annulo Piscatoris, ilie xvi septem- 
bris mcmxv, Pontificatus nostri anno secundo. 


P. Carp. Gasparri, a Secretis Status. 


Vi 


CONCEDITUR SEMINARIO ARCHIEPISCOPALI BONAERENSI POTESTAS CONFERENDI 
ACADEMICOS GRADUS IN PHILOSOPHIA ET IN S. THEOLOGIA. 


BENEDICTUS PP. XV 


Ad perpetuam rei memoriam. — Divinum praeceptum, quod Chri- 
stus Redemptor noster in Caelum ascendens Apostolis dedit suis « Eun- 
« tes ,.... docete omnes gentes » eorum successoribus atque imprimis 
Romano Pontifici continenter persuasit, ut scientiam de Deo pertractan- 
tem atque alias disciplinas, ad viam ei comparandam idoneas, probate 
naviterque tradendas quam maxime curarent. Hisce enim studiis sacri 
ministri confirmati, religiosa vera satius faciliusque tuentur et adserunt 
ac fructuose in Domino propagant. Quo consilio adducti Reipublicae 
Argentinae Praesules ex votis plenarii Episcoporum Americae Latinae 
Concilii, in hac Alma Urbe Nostra anno mpcccic feliciter celebrati, 
Seminarium, in principe Civitate Bonaérensi a fundamentis erectum, 

scholis omnibus a grammaticae primordiis usque ad universam Theo- 
logiam sollertissime instruxerunt. Cum autem ad maiorem huic Athe- 
naeo splendorem conciliandum nil aliud supersit, quam ut Ephebi, in 
spem Ecclesiae adolescentes, ad studia, rite constituta, praemiis et 
honoribus excitentur, praeclari iidem Sacrorum Antistites summis una- 
nimisque precibus a Nobis petierunt, ut, facultatibus Philosophiae et 
S. Theologiae canonice ibidem erectis, Bonaérensi Archiepiscopo privi- 
legium largiremur gradus academicos in utraque disciplina iis confe- 
rendi alumnis, qui, studiorum curriculo cum laude emenso, huiusmodi 
ascensionis digni iudicentur. Nos autem, omni hac re cum VV. FF. NN. 
S. R. E. Cardinalibus Studiis regundis sedulo ac mature perpensa, quum 
et Nobis et ipsis Fratribus cognitum exploratumque sit, in Seminario 
de Buenos-Aires studia inferiora satis apte esse ordinata, superiora, 
idest Philosophiam et S. Theologiam ad instar Gregorianae Universitatis 
de Urbe esse constituta, atque illud praeterea sive magistrorum peritia, 
sive discipulorum copia et frequentia, sive etiam ceteris praesidiis 
omnibus, quae ad scholam pertineant, amplissime commendari, porrectas 
Nobis preces benigne excipiendas censuimus. Quare, praesentium tenore, 
facultates Philosophiae et S. Theologiae in Archiepiscopali Bonaérensi 
Seminario Apostolica Auctoritate nostra perpetuum in modum canonice, 
cum omnibus et singulis iuribus ac praerogativis, quae hisce institutio- 
nibus ab hac S. Sede probatis tribui solent, erigimus, et erectas fore 
declaramus. Pari Auctoritate Nostra Archiepiscopo Bonaérensi potesta- 
tem ad quadriennium facimus, cuius vi gradus academicos, scilicet 
Baccalaureatum, Licentiam et Lauream sive in Philosophia sive in 
S. Theologia iis dumtaxat alumnis conferre queat, qui eiusdem Semi- 
narii scholas rite celebraverint, dummodo tamen leges in Universitate 
Gregoriana huius Almae Urbis Nostrae vigentes religiose inibi ser- 
ventur, ac Decuriales Doctores utriusque scientiae supradictae germa- 
nam Divi Thomae doctrinam adamussim sequantur, strenue vindicent 
atque illustrent, prout Romani Pontifices Decessores Nostri semel atque 
iterum sollemniter mandarunt. Denique volumus, ut, ex more, Archie- 
piscopus Bonaérensis, post absolutum praefatum quadriennium, Sacram 
Congregationem Nostram Studiis moderandis diligenter edoceat tum de 
peracta huiusmodi graduum collatione, tum de ceteris omnibus, notatu 
dignis, quae ad studiorum rationem spectare existimentur. Decernentes 
praesentes Litteras firmas, validas et efficaces semper exsistere et fore, 
suosque plenarios atque integros effectus sortiri atque obtinere, illisque 
ad quos spectat, vel in posterum spectare poterit,in omnibus et per omnia 
plenissime suffragari: sicque in praemissis iudicandum esse ac definien- 

dum, atque irritum et inane si secus, super his, a quopiam, quavis aucto- 
ritate, scienter vel ignoranter, contigerit attentari. Non obstantibus con- 
trariis quibuscumque. 

Datum Romae apud S. Petrum, sub annulo Piscatoris, die xx de- 
cembris mcmxv, Pontificatus Nostri anno secundo. 


P. Carp. GasparrRi, a Secretis Status. 


Vil 


TEMPLUM B. M. V. VULGO “ DEL PINO ,, IN URBE « LAS PALMAS », CANARIENSIS 
DIOECESEOS, AD BASILICAE MINORIS DIGNITATEM IN PERPETUUM EVEHITUR. 


BENEDICTUS PP. XV 


Ad perpetuam rei memoriam. -— Eximia fidelium erga Deiparam 
_Virginem religio ubique semper causa fuit, cur magnifica Eidem templa 
dicarentur, in quibus pietas et ingenium certarent splendidiore tantam 
Matrem cultu venerari. Ita etiam in Urbe Principe Canariensis Dioecesis 
vulgo « Las Palmas » nuncupata, Aedes exsistit, quae, labente saeculo 
decimo quinto exstructa ac B. Mariae Virginis sub titulo « del Pino » 
consecrata, primum exeunte saeculo decimo septimo, deinde nostrae 
aetatis temporibus tam munificis artis operibus exornata fuit, ut sive 
amplitudine sive venustate, post Cathedralem Ecclesiam, ceteris omnibus 
templis facile praestaret. Huc accedit, quod et Clerus, qui apud eandem 
Aedem, divite supellectile abunde instructam, sua munia studiose dili- 
genterque explet, et piae Sodalitates a Sacramento Augusto, a Sacra- 
tissimo Corde [esu, a B. Maria Virgine de Rosario appellatae et cano- 
nicae institutae, nec non tum iuvenum tum puellarum Consociationes, 
ac denique Adoratio nocturna, quae singulis per annum Sabbatis celebrari 
ibidem consuevit, huiusmodi templi sacra luculentiora efficiunt, illudque 
aptum reddunt, quod novis honoribus privilegiisque cumuletur. Oppor- 
tunum igitur ducimus preces Venerabilis Fratris Angeli Marquina et 
Corrales, Episcopi Canariensis, qui Nobis vota quoque Cleri populique 
significavit, benigne excipere, et, de consilio etiam VV. FF. NN. S. R. E. 
Cardinalium Sacris Ritibus tuendis, praedictam Aedem, iam ab hac 
Apostolica Sede gratiis et indulgentiis ditatam, exoptato nunc favore 
locupletare. Quare, hisce Litteris Nostris, templum Deo dicatum in 
honorem Deiparae Virginis vulgo « del Pino» quod in Urbe « Las Pal- 

« mas » intra fines Canariensis Dioecesevs exstat, ad Basilicae Minoris 
dignitatem perpetuum in modum Apostolica Auctoritate evehimus, illique 
omnia et singula conferimus iura, privilegia, praerogativas, honores, 
indulta, quae minoribus huius Almae Urbis Nostrae Basilicis de iure 
competunt. Decernentes praesentes Litteras firmas, validas et efficaces 
semper exsistere ac fore, suosque plenarios et integros effectus sortiri 
atque obtinere, illisque ad quos spectat, vel in posterum spectare poterit, 
in omnibus et per omnia plenissime suffragari: sicque iudicandum esse 
ac definiendum, atque irritum et inane si secus super his, a quopiam, 
quavis auctoritate, scienter vel ignoranter, contigerit attentari. Non 
obstantibus contrariis quibuscumque. 

Datum Romae apud S. Petrum, sub annulo Piscatoris, die x1 ianua- 
rii Mcmxvi, Pontificatus Nostri anno secundo. 


P. Carp. Gasparri, a Secretis Status. 


Vill 


« PARVUM SANCTUARIUM MARIAE VIRGINIS PERDOLENTIS VULGO “ AL FIUMI- 
CELLO ,, », QUOD NEAPOLI EXSTAT, PONTIFICIO COGNOMINE PERPETUO 
DECORATOR. 


BENEDICTUS PP. XV 


Ad perpetuam rei memoriam. — Romani Pontifices Decessores 
Nostri, ut Christiani populi religio ac pietas erga Deiparam Virginem 
magis magisque augescerent in dies, Kius templa, a fidelibus apprime 
celebrata, honoribus ac privilegiis ditare consueverunt. Itaque cum fel. 
rec. Pius PP. X compertum haberet Neapoli sacram Aedem B. Mariae 
Virgini Perdolenti dicatam, ac vulgo « ai Fiumicello » dictam, magno 
fidelium concursu frequentari, eiusque famam, ob gratias a Dolorum 
Matre concessas, quotidie percrebuisse, atque etiam esse procul inde 
perlatam, Neapolitano Praesuli, iam de ipsa Aede optime merito, facul- 
tatem libenter fecit, ut simulacrum eiusdem B. Virginis, ibidem religiose 
asservatum, aurea corona redimiret. Quod in Metropolitano templo 
die 1v septembris anno mcmx Summi Pontificis nomine et auctoritate ab 
eodem Cardinali Antistite sollemniter peractum fuit. Et Nos ipsi, qui 
de his omnibus edocti eramus, ac nihil antiquius esse ducimus, quam 
ut fideles excitemus ad excolendos Dei Matris Dolores, et maxima cum 

fide Kius opem implorandam, hodierni Aedis Rectoris preces benigne 
excepimus, ac die postremo anni mcmxiv titulum « Parvi Sanctuarii 
Mariae Virginis Perdolentis vulgo “al Fiumicello ,, » pro hac Aede usu 
receptum, Apostolica Auctoritate Nostra ratum habuimus atque omnino 
confirmatum. Nune vero, cum novae sint Nobis adhibitae preces, ut 
devotione perspecta quae erga idem Sarctuarium longe lateque diffun- 
ditur, potiore illud privilegio cohonestare dignaremur, Nos, quibus sane 
persuasum est, hane ampliorem benevolentiae Nostrae significationem 
in uberius animarum emolumentum cessuram, plis huiusmodi votis 
annuendum existimavimus. Quare, praesentium tenore, parvum, quod 
praefertur, Sanctuarium, Apostolica Auctoritate Nostra, Pontificii cogno- 
mine perpetuo decoramus, pariterque concedimus, ut illud in publicis 
privatisque tabulis et Apostolicis quoque Litteris splendido hoc titulo 
dici et nuncupari libere liciteque possit ac valeat. Decernentes prae- 
sentes Litteras firmas, validas et efficaces semper exsistere et fore, suos- 
que plenarios atque integros effectus sortiri ac obtinere, illisque ad 
quos spectat, vel in posterum spectare poterit, in omnibus et per omnia 
plenissime suffragari: sicque iudicandum esse ac definiendum, atque 
irritum et inane si secus super his, a quopiam, quavis auctoritate, 
scienter vel ignoranter, contigerit attentari. Non obstantibus contrariis 
quibuscumque. 

Datum Romae apud S. Petrum, sub annulo Piscatoris, die xvi ianua- 
rii MCMXVI, Pontificatus Nostri anno secundo. 


P. Carp. Gasparri, a Secretis Status. 


IX 


CONFRATERNITAS SUB TITULO « LIGUE DE L’EVANGILE », IN OPPIDO « MONT- 
MAGNY » DIOECESEOS VERSALIENSIS CONSTITUTA, IN ARCHISODALITATEM 
PERPETUO ERIGITUR, CUM FACULTATE AGGREGANDI UBIQUE TERRARUM. 


BENEDICTUS PP. XV 


Ad perpetuam rei memoriam. — Nihil est profecto magis idoneum 
ad fidem, pietatem ac virtutem in hominibus excitandas, quam cognitio 
Sancti Evangelii, perpetui veritatis fontis et principii. Atque ut terrarum 
incolas bonam hance notitiam docerent, Christus Redemptor Noster suos 
misit Apostolos: « Euntes in mundum universum, praedicate Evange- 

lium omni creaturae » (Mare., XVI, 15), et divino instinctu animos 
eorum concitavit, qui Evangelium exararent, ut hic vitae liber, qua par 
esset veneratione, ubique gentium perlegeretur. Plurimum igitur Christia- 
norum refert huiusmodi veritatis codicem possidere, eum cum sua quem- 
que familia persaepe evolvere ac meditari, et salutaria illius praece- 
pta quam maxime servare. Quae cum ita sint, valde gaudemus quod 
anno mpccexcl, in Sacello Deiparae Virgini Lapurdensi dicato, oppidi cui 
vulgo nomen « Montmagny » Dioeceseos Versaliensis, pia Sodalitas 
« Ligue de l’Evangile » nuncupata instituta sit, ac postea, ex optato 
rec. mem: Pii PP. X Decessoris Nostri, in Confraternitatem anno McMxI 
rite erecta. Neque minore novimus laetitia hanc Consociationem, quae 
eo praecipue spectat, ut S. Evangelii cognitio longe lateque diffundatur, 
eiusque mandata fideliter adimpleantur, ab eodem Decessore Nostro 
multis indulgentiis locupletatam fuisse. Praeterea cum in quarto natio- 
num conventu, Parisiis anno McMxII pro ipsa institutione celebrato, tum 
dilecti filii Nostri S. R. E. Cardinales Amette et Mercier, tum plures 
Episcopi ibidem similiter adstantes, aliorum decem Purpuratorum Prin- 
cipum suffragiis fulti, votum fecerint, ut huiusmodi Confraternitas Archi- 
sodalitatis titulo ac privilegiis augeretur, cumque Versaliensis Antistes 
haec Nobis desideria recens significaverit, Nos hisce precibus libenti 
quidem animo obsecundamus. Quare, de consilio etiam VV. FF. NN. 
S. R. E. Cardinalium Decretis Concilii Tridentini interpretandis, prae- 
sentium tenore, Apostolica Auctoritate Nostra, piam, quam supra memo- 
ravimus, Confraternitatem, quae vulgo « Ligue de |’Evangile » dicitur 
atque in oppido « Montmagny » Dioeceseos Versaliensis exsistit, in Archi- 
sodalitatem perpetuum in modum et cum consuetis privilegiis erigimus 
atque instituimus. Archisodalitatis autem, ita erectae, officialibus et 
sodalibus nune et pro tempore exsistentibus, ut alias quaslibet Sodali- 
tates eiusdem nominis et instituti ubique terrarum canonice erectas, 
vel in posterum erigendas, servata tamen forma Constitutionis Clemen- 
tis VIII Decessoris Nostri, aliisque Apostolicis Ordinationibus desuper 
editis, aggregare, et cum illis omnes ac singulas indulgentias, peccato- 
rum remissiones ac poenitentiarum relaxationes ipsi Sodalitati, nune a 
Nobis in Archisodalitatem erectae, ab hac S. Sede concessas vel etiam 
concedendas, et quae aliis impertiri queant, communicare licite possint 
ac valeant, eadem Apostolica Auctoritate Nostra, harum Litterarum vi, 
perpetuo item indulgemus ac largimur. Decernentes praesentes Litteras 
firmas, validas et efficaces semper exsistere et fore, suosque plenarios 
atque integros effectus sortiri atque obtinere, illisque ad quos spectat, 
vel in posterum spectare poterit, in omnibus et per omnia plenissime 

suffragari; sicque iudicandum esse ac definiendum, atque irritum et 
inane si secus super his, a quoquam, quavis auctoritate, scienter vel 
ignoranter, contigerit attentari. Non obstantibus contrariis quibuscumque. 

Datum Romae apud S. Petrum, sub annulo Piscatoris, die xv1 februa- 
rii Mcmxvi, Pontificatus Nostri anno secundo. 


P. Carp. Gasparri, a Secretis Status. 


X 


PRECES QUAEDAM AD ECCLESIAE UNITATEM A DOMINO IMPETRANDAM INDUL- 
GENTIIS DITANTUR. 


BENEDICTUS PP. XV 


Ad perpetuam rei memoriam. — Romanorum Pontificum Decesso- 
rum Nostrorum omni tempore interfuit, atque item Nostra plurimum 
refert, ut Christiani, qui a Catholica Religione acerbe desciverint, ad 
eum tandem, utpote ad derelictam matrem, revocentur. In unitate enim 
fidei praecipua enitet Ecclesiae veritatis nota, neque aliter Paulus 
Apostolus Ephesios ad spiritus unitatem in vinculo pacis servandam 
hortatur, quam praedicando unum esse Dominum, unam fidem, unum 
baptisma (IV, 5). Iucundo igitur accepimus animo, a Sodalitate, quam 
« Expiationis » vocant, Neo-Eboraci instituta, preces propositas esse, 
a festo Romanae Cathedrae B. Petri usque ad festum Conversionis 
S. Pauli recitandas, ut hic unitatis finis a Domino impetraretur, et 
gavisi pariter sumus, quod huiusmodi preces a rec. mem. Pio PP. X 
benedictae et a Sacrorum Americae Antistitibus approbatae, in Foede- 
ratos Status iam sint longe lateque diffusae. Itaque ut, ad optatum exitum 
facilius consequendum, supradictae preces ubique gentium et cum uberi 
animorum fructu Deo adhibeantur, Nos, auditis etiam VV. FF. NN. 
S. R. E. Cardinalibus Inquisitoribus Generalibus, omnibus ac singulis 
utriusque sexus Christifidelibus, qui ubique terrarum a die duodevice- 
simo mensis ianuarii, Romanae Cathedrae B. Petri sacro, usque ad diem 
quintum et vicesimum eiusdem mensis, quo S. Pauli recolitur Conversio, 
eas, quae subiiciuntur, preces semel in die quotannis recitaverint, ac 
postremo huius octidui die, vere poenitentes et confessi ac S. Commu- 
nione refecti et quavis Ecclesia vel publico Oratorio visitato, ibidem 

pro Christianorum Principum concordia, haeresum exstirpatione, pecca- 
torum conversione ac S. Matris Ecclesiae exaltatione pias ad Deum 
preces effuderint, plenariam omnium peccatorum suorum indulgentiam 
et remissionem misericorditer in Domino concedimus ac largimur. Ve- 
niam praeterea tribuimus, cuius vi ad praedictam plenariam lucrandam 
indulgentiam, admissa rite expiari ac S. Synaxis suscipi, nec non visi- 
tatio peragi etiam festo Cathedrae S. Petri Romae, licite queant. Insuper 
iisdem fidelibus, qui, corde saltem contriti, quolibet ex octo memoratis 
diebus easdem preces dixerint, ducentos dies de iniunctis eis, seu alias 
quomodolibet debitis poenitentiis in forma Ecclesiae consueta relaxamus. 
Quas omnes et singulas indulgentias, peccatorum remissiones ac poe- 
nitentiarum relaxationes etiam animabus fidelium in Purgatorio detentis 
per modum suffragii applicari posse indulgemus. Praesentibus perpetuo 
valituris. In contrarium facientibus non obstantibus quibuscumque. Pre- 
ces autem in octiduo, quod supra statuimus, pro Ecclesiae unitate reci- 
tandae, hae sunt, et ne quid in eis irrepat immutationis, earum exem- 
plar in Tabulario Brevium Apostolicorum asservari iubemus. 


« Ant. (loannis, XVII, 21): Ut omnes unum sint, sicut tu, Pater, in 
« me, et ego in te, ut et ipsi in nobis unum sint; ut credat mundus, 
« quia tu me misisti. 

« ¥. Ego dico tibi quia tu es Petrus. 

« Rf}. Et super hance petram aedificabo Ecclesiam meam. 


ORATIO. 


« Domine Iesu Christe, qui dixisti Apostolis tuis: Pacem relinquo 
vobis, pacem meam do vobis: ne respicias peccata mea, sed fidem 
Ecclesiae tuae: eandem secundum voluntatem tuam pacificare et coa- 
dunare digneris: qui vivis et regnas Deus per omnia saecula saecu- 
« lorum. 


a 


a 


« Amen ». 


Datum Romae apud S. Petrum, sub annulo Piscatoris, die xxv februa- 
rii MemxvI, Pontificatus Nostri anno secundo. 


P. Carp. Gasparri, a Secretis Status. 

XI 


CURIALE TEMPLUM RHEDONENSE, SUB TITULO SS.MI SALVATORIS ET B. M. V. 
DE MIRACULIS ET VIRTUTIBUS, BASILICAE MINORIS DIGNITATE IN PERPE- 
TUUM COHONESTATOUR. 


BENEDICTUS PP. XV 


Ad perpetuam rei memoriam. — Rhedonensi in Urbe Curialis Eccle- 
sia titulo Ssiii Salvatoris et B. Mariae Virginis de Miraculis et Virtu- 
tibus, non modo amplitudine sed etiam omnigenae artis conspicuis ope- 
ribus praestans, pluribus abhine saeculis exstat. Vetustissimum Deiparae 
Virginis, sub enuntiato nomine, simulacrum, prodigiis innumeris clarum, 
antiqua ibidem religione colitur. Traditum quidem est, summo pietatis 
affectu ductum, illuc vertente saeculo xvi persaepe venisse Beatum loan- 
nem Eudes: eandemque aedem sequenti saeculo Beatum Ludovicum M. 
Grignion de Montfort celebrasse, qui, pari pietate et apostolico studio 
flagrans, cultum ac devotionem erga B. Mariam Virginem de Miraculis 
et Virtutibus per Britanniam Minorem et Venetensium regionem longe 
lateque provexit: neque ignoramus saeculo xvi ipso in templo paro- 
chiali, frequenti sociorum numero atque assiduis cultus et pietatis signi- 
ficationibus adhuc florentem, sub eadem Virginis invocatione Sodali- 
tatem fuisse canonice institutam. Templum nuper instauratum atque 
anno mpccccxu denuo consecratum, divite abundat supellectile, ac sum- 
mopere enitet ecclesiasticis divinisque muniis, quibus parochus et suf- 
ficiens Clerus naviter perfunguntur. Sacrae illius aedis praecipuum decus, 
prodigiosum nempe Virginis Deiparae simulacrum, anno mpccccvi Deces- 
soris Nostri Pii PP. X rec. me. nomine atque auctoritate, adstantibus 
pluribus Sacrorum Antistitibus ac Praelatis, ingentique populi concursu, 
sollemni pompa redimitum est aurea praedivite corona. Nunc vero cum 
Venerabilis Frater Augustus Renatus Maria Dubourg, Rhedonensium 
Archiepiscopus, enixis Nos precibus flagitaverit, ut templum Ssthi Sal- 
vatoris et B. Mariae Virginis de Miraculis et Virtutibus ad Basilicae 
Minoris dignitatem evehere dignemur, Nos, animo repetentes illustres 
illius Ecclesiae memorias, optatis his annuendum ultro libenterque exi- 
stimavimus. Quae cum ita sint, collatis consiliis cum VV. FF. NN.S.R. E. 
Cardinalibus Congregationi a Sacris Ritibus tuendis praepositis, Apo- 
stolica Nostra Auctoritate, praesentium vi, perpetuumque in modum, 

supra memoratum Curiale templum Rhedonense, sub titulo Ssmi Salva- 
toris et B. Mariae Virginis de Miraculis et Virtutibus, Basilicae minoris 
dignitate ac titulo cohonestamus, omnibus et singulis honorificentiis ac 
privilegiis eidem attributis, quae minoribus Almae huius Urbis Basilicis 
de iure competunt. Decernentes praesentes Litteras firmas, validas atque 
efficaces semper exstare ac permanere, suosque plenarios atque integros 
effectus sortiri atque obtinere, illisque ad quos pertinet plene suffra- 
gari, irritumque et inane fore, si quidquam secus super his, a quovis, 
auctoritate qualibet, scienter sive ignoranter, attentari contigerit. Non 
obstantibus contrariis quibuscumque. 

Datum Romae apud S. Petrum, sub annulo Piscatoris, die xxvii apri- 
lis mcmxvi, Pontificatus Nostri anno secundo. 


P. Carp. Gasparri, @ Secretis Status. 


XII 


TITULUS BASILICAE MINORIS PRO PAROCHIALI ECCLESIA RHEDONENSI S. ALBINO 
EP. ET CONF. AC B. M. V. DE BONIS NUNTIIS DICATA. 


BENEDICTUS PP. XV 


Ad perpetuam rei memoriam. — Conspicua Dei templa, quae non 
minus antiquitate et artis splendore, quam potissimum decore, cultu et 
fidelium celebritate excellant, libenti quidem animo privilegiis honori- 
busque locupletamus. Haec itaque Nobis praestare placet Sacrae Aedi 
Parochiali, quae saeculo decimoquarto in Civitate Rhedonensi exstructa, ac 
deinde anno octingentesimo octogesimo quarto supra millesimum amplia- 
tis ornatioribusque artis operibus aedificata, sub titulo S. Albini Epi- 
scopi et Confessoris ac B. Mariae Virginis de Bonis Nuntiis conservata 
fuit, et inter Marialia Galliae Sanctuaria est merito recensenda. Vetu- 
stissima enim ipsius Deiparae depicta imago ibidem summa religione 
colitur, quae olim in Coenobio Fratrum Ordinis Praedicatorum de Bonis 
Nuntiis nuncupata, singulari prorsus devotionis studio honorata fuit, 
quaeque prodigiis clara, pluries Civitati Rhedonensi rebus in arctis 
praesto fuit, tum anno mpccxx furentis incendii vi exstincta, tum etiam 
postremis hisce temporibus a teterrimi belli cladibus anno mpcccLxx Civi- 
tate incolumi servata. Quare anno mcmvi amplissimo Sacrorum Anti- 

stite adstante, Cleri et populi permagno concursu, sacrae Deiparae Vir- 
ginis Mariae de Bonis Nuntiis imagini aureum diadema, de mandato 
rec. me. Pii Papae X Decessoris Nostri, sollemniter fuit impositum. 
Templo autem sacra supellectile abunde referto, tum Parochus tum 
huius Vicarii et alii sacris muniis attributi, satis superque inserviunt. 
Praeterea plures Archiconfraternitates et Sodalitia, canonice ibidem 
instituta, quae a Ssmho B. Mariae Virginis Rosario, a S. loseph, eius- 
dem Deiparae Virginis Sponso,a S. Anna B. Mariae Virginis Genitrice 
et a S. Michaéle Archangelo nuncupantur, et quibus adiicitur Sodalitas 
pro fidelibus agonizantibus, eiusdem Sanctuarii cultum decusque adau- 
gent. Cum igitur Venerabilis Frater Augustus Renatus Dubourg, Archie- 
piscopus Rhedonensis, hisce causis permotus, a Nobis supplex petierit, 
ut sacrum quod supra memoravimus Curiale templum Basilicae mino- 
ris titulo ac dignitate decorare dignaremur, Nos, haec omnia animo repu- 
tantes, pulcherrimum hoe artis et Gallicae pietatis monumentum hono- 
ribus ac privilegiis propensa voluntate cumulamus. Quare, de consilio 
eliam VV. FF. NN. S. R. E. Cardinalium Sacris Ritibus tuendis prae- 
positorum, Apostolica Nostra Auctoritate, praesentium tenore, Parochia- 
lem Ecclesiam Rhedonensem sub titulo S. Albini Episcopi et Confessoris 
ac B. Mariae Virginis de Bonis Nuntiis Basilicae minoris titulo perpe- 
tuum in modum exornamus, illique omnia et singula conferimus iura, 
privilegia, praerogativas, honores, indulta quae minoribus huius Almae 
Urbis Nostrae Basilicis de iure competunt. Decernentes praesentes Lit- 
teras firmas, validas atque efficaces semper exsistere et fore, suosque 
plenarios atque integros effectus sortiri et obtinere, illisque ad quos 
spectat, vel in posterum spectare poterit, in omnibus et per omnia ple- 
nissime suffragari: sicque iudicandum esse et definiendum, atque irri- 
tum et inane si secus super his, a quopiam, quavis auctoritate, scienter 
vel ignoranter, contigerit attentari. Non obstantibus contrariis quibus- 
cumque. 

Datum Romae apud 8S. Petrum, sub annulo Piscatoris, die xxvii apri- 
lis memxvi, Pontificatus Nostri anno secundo. 


P. Carp. Gasparri, a Secretis Status. 

XIII 


SODALITIO A CATHOLICA VERITATE, VULGO « CATHOLIC TRUTH SOCIETY », IN 
ANGLIA INSTITUTO, PARTIALES AC PLENARIAE INDULGENTIAE CONCEDUN- 
TUR, ADDITIS PECULIARIBUS PRIVILEGIIS PRO SOCIIS SACERDOTIBUS., 


BENEDICTUS PP. XV 


Ad perpetuam rei memoriam. — Dilectus Filius Noster Franciscus 
S. R. E. Presbyter Cardinalis Bourne, ex dispensatione Apostolica 
Westmonasteriensis Archiepiscopus, refert ad nos canonice in Anglia 
erectam exstare piam Sodalitatem a Catholica Veritate, vulgo Catholic 
Truth Society, frugiferum ad finem christiani nominis res provehendi, 
ac potissimum diffusione bonorum librorum religionis Catholicae veri- 
tatem tuendi atque asserendi. Addit Purpuratus idem Princeps, Socie- 
tatem enunciatam, quam ipse moderatur, nonnullis ab hac S. Sede indul- 
gentiis fuisse auctam, nunc vero in votis sibi admodum esse, ut alias 
iam concessis addere simulque omnes et singulas in perpetuum pro- 
ferre dignemur. Nos autem, quibus nihil antiquius est quam ut piae 
Societates, quae militantis Ecclesiae ministros, quasi auxiliariae cohortes, 
in bono decertando certamine adiuvant, peculiaribus ornentur privilegiis, 
votis his piis annuentes, indulgentias ac spirituales gratias, ut infra, 
tum confirmamus in perpetuum, tum, quatenus opus sit, de integro 
largimur. Quae cum ita sint, collatis consiliis cum VV. FF. NN. S. R. E. 
Cardinalibus Inquisitoribus Generalibus, de omnipotentis Dei mise- 
ricordia ac BB. Petri et Pauli Apostolorum Eius auctoritate confisi, 
omnibus et singulis fidelibus qui Societatem supra memoratam a 
Catholica Veritate tuenda in posterum ingredientur, die primo eorum 
ingressus, si vere poenitentes et confessi ac S. Communione refecti in 
propria Societatis Ecclesia, si adsit, secus in alia quavis publica Aede 
sive Sacello, pro Christianorum Principum concordia, haeresum exstir- 
patione, peccatorum conversione ac S. Matris Ecclesiae exaltatione 
pias ad Deum preces effundant, plenariam; ac tam descriptis quam 
in posterum eadem in Societate adscribendis fidelibus, in cuiuslibet 
eorum mortis articulo, si admissorum sacramentali exomologesi expiati 
atque Angelorum dapibus refecti, vel, quatenus id agere nequiverint, 
nomen lesu ore, si potuerint, sin minus corde devote invocaverint, et 
mortem tamquam peccati stipendium submisso animo receperint, etiam 
plenariam; tandem similiter omnibus et singulis nunc et in poste- 

rum exsistentibus dictae Societatis sodalibus, qui singulis anni festis 
diebus coelestium Societatis eiusdem Patronorum, nempe die octavo 
mensis decembris, quo [mmaculatae Conceptionis Virginis Mariae festum 
agitur, ac die festo S. loseph, nempe die xix mensis Martii, item festivitati- 
bus S. Petri in Vinculis, 1 augusti, S. Matthaei, xx1 septembris, et S. Bar- 
nabae, x1 iunii, vel Dominicis immediate respective sequentibus, a medie- 
tate diei praecedentis ad mediam usque noctem diei festi, propriam, si 
reperiatur, Ecclesiam Societatis, secus quodvis aliud templum sive Sacel- 
lum publicum, similiter poenitentes, confessi atque Eucaristica mensa 
recreati celebrent, ibique preces, uti superius diximus, fundant, quo ex 
his die id agant, plenariam omnium peccatorum suorum indulgentiam 
et remissionem misericorditer in Domino concedimus. Insuper dictis 
Sodalibus, nunc et in posterum in Societate a Catholica Veritate exsisten- 
tibus, quo per annum die, contrito saltem corde, precem sequentem, 
latino vel quovis alio idiomate, dummodo versio fidelis sit, recitent: 
« Ant. Tu es Pastor ovium, Princeps Apostolorum, tibi traditae sunt 
« claves Regni coelorum. - ¥. Tu es Petrus, - Rf. Et super hance petram 
« aedificabo Ecclesiam meam. — Oremus. Subleva nos, quaesumus, 
« Domine, per Apostolicam Virtutem B. Petri Apostoli tui; ut, quo debi- 
« liores sumus in nobis ipsis, eo validius sit praesidium, quo, ipso inter- 
« cedente, firmemur, quatenus sic protegente Apostolo tuo roborati, 
« nunquam peccato cedamus, nec adversis opprimamur. Per Christum 
« Dominum nostrum. Amen », trecentos dies; et quoties, contrito pariter 
corde, Sanctissimum Eucaristiae Sacramentum visitent, et coram Ipso 
iuxta fines Catholic Truth Societatis orent, item trecentos die de numero 
poenalium; quo autem per annum die quolibet modo ad Catholicarum 
Veritatum diffusionem per eandem Catholic Truth Societatem cooperen- 
tur, doxologiam sive « Gloria Patri » semel recitantes, de numero simi- 
liter poenalium dierum in forma Ecclesiae consueta centum expungi- 
mus. Ad haec largimur omnibus et singulis sodalibus, si malint, liceat 
(excepta iugiter indulgentia in mortis articulo lucranda) omnibus aliis, 
quas recensuimus, tam plenariis quam partialibus indulgentiis functo- 
rum vita labes poenasque expiare. Praeterea tam addictis in praesens, 
quam in posterum ipsam in Societatem a Veritate Catholica adlegendis 
Sacerdotibus, facultatem facimus benedicendi unico Crucis signo coronas 
precatorias, Cruces, Crucifixos parvasque ex metallo tum Redemptoris, 
tum Virginis, tum Sanctorum statuas, eisque adplicandi indulgentias 
Apostolicas omnes quae in elencho a Suprema Congregatione S. Officii 
die v septembris mcmxtv edito numerantur; pariterque veniam tribui- 
mus, benedicendi Crucifixos cum applicatione indulgentiarum quae a 

Via Crucis, sive Calvariae, appellantur, et quas lucrari poterunt sodales 
qui, legitime impediti quominus ante Stationes canonice erectas se 
sistant, Crucifixum ipsum manu gerentes, bis decies Orationem Domi- 
nicam, Salutationem Angelicam atque doxologiam, sive « Gloria Patri », 
devote recitent. Fas etiam sit Sacerdotibus, tam inscriptis, quam in 
posterum dicta in Societate inscribendis, bis in hebdomada Missae, quam 
pro defunctis celebrent, Altaris indulgentiam applicare. Tandem defun- 
ctorum eiusdem Sodalitatis a Catholica Veritate tuenda sociorum animas 
in Purgatorio igne detentas adiuvare cupientes, concedimus atque indul- 
gemus ut Missae omnes, quae ad quodvis cuiuslibet Ecclesiae Altare pro 
anima cuiuscumque sodalis dictae Societatis, quae Deo in charitate 
coniuncta ab hac luce migraverit, per quemvis Sacerdotem adprobatum 
saecularem seu, de Superiorum suorum licentia, regularem, rite celebra- 
buntur, animae pro qua litatae fuerint perinde suffragentur, ac si ad 
privilegiatum Altare fuissent peractae. Non obstantibus Nostra et Cancel- 
lariae Apostolicae regula de non concedendis indulgentiis ad instar, 
aliisque Constitutionibus et Ordinationibus Apostolicis, ceterisque omni- 
bus in contrarium facientibus quibuscumque. Praesentibus perpetuis 
futuris temporibus valituris. Volumus autem, ut praesentium Litterarum 
transumptis, seu exemplis, etiam impressis, manu alicuius Notarii 
publici subscriptis ac sigillo personae in ecclesiastica dignitate vel offi- 
cio constitutae munitis, eadem prorsus fides adhibeatur, quae adhibe- 
retur ipsis praesentibus si forent exhibitae vel ostensae. 

Datum Romae apud sanctum Petrum, sub annulo Piscatoris, die 
Ii maii Mcmxvi, Pontificatus Nostri anno secundo. 


P. Carp. Gasparri, a Secretis Status. 


XIV 


CHRISTIFIDELIBUS LOCI « PERTH », DIOECESIS DUNKELDENSIS, TER SALUTATIO- 
NEM ANGELICAM PRO SCOTIAE CONVERSIONE RECITANTIBUS, NONNULLAE 
INDULGENTIAE CONCEDUNTUR. 


BENEDICTUS PP. XV 


Ad perpetuam rei memoriam. — Rector Ecclesiae B. Mariae Virginis 
de Perpetuo Succursu Congregationis SSmi Redemptoris in oppido 
Perth, Dioecesis Dunkeldensis intra fines, refert ad Nos in memorata 
Eeclesia pium apud fideles usum invaluisse, ut quotidie ter Salutatio- 
nem Angelicam pro Scotiae ad veram fidem conversione recitent. Ut 


_ 

vero tam frugifera devotio magis magisque amplificetur, enixas Nobis 
enunciatae Ecclesiae Rector humiliter adhibet preces, ut ipsi quotidianae 
recitationi, sive publice sive privatim habendae, nonnullas de thesauro 
Ecclesiae indulgentias de Apostolica benignitate largiri dignemur. Nos 
votis his annuentes, auditis VV. FF. NN.S.R. E. Cardinalibus Inquisito- 
ribus generalibus, de omnipotentis Dei misericordia, ac SS. Petri et Pauli 
Apostolorum Eius auctoritate confisi, omnibus eius loci fidelibus ex 
utroque sexu, qui saltem contrito corde ter Salutationem Angelicam pro 
Scotiae ad Religionem Catholicam conversione recitent, quoties id ege- 
rint, de numero poenalium in forma Ecclesiae solita trecentos dies expun- 
gimus. lis vero fidelibus, qui per solidum mensem quotidie Salutationem 
ipsam Angelicam ad enunciatum finem recitent, unoque ipsius mensis 
die,ad cuiusque lubitum eligendo, admissorum Sacramentali confessione 
expiati ac coelestibus epulis refecti, publicum quodvis templum sive 
Oratorium celebrent, ibique pro Christianorum Principum concordia, 
haeresum exstirpatione, peccatorum conversione ac S. Matris Ecclesiae 
exaltatione pias ad Deum preces effundant, plenariam omnium pecca- 
torum suorum indulgentiam et remissionem misericorditer in Domino 
concedimus. Porro largimur fidelibus ipsis, si malint, liceat plenariis 
his ac partialibus indulgentiis functorum vita labes poenasque expiare. 
Contrariis non obstantibus quibuscumque. Praesentibus perpetuis futuris 
temporibus valituris. Volumus autem, ut praesentium Litterarum tran- 
sumptis, seu exemplis, etiam impressis, manu alicuius Notarii publici 
subscriptis, ac sigillo personae in ecclesiastica dignitate vel officio con- 
stitutae munitis, eadem prorsus fides adhibeatur, quae adhiberetur ipsis 
praesentibus si forent exhibitae vel ostensae. 

Datum Romae apud S. Petrum, sub annulo Piscatoris, die xm maii 
anni mMcemxvi, Pontificatus Nostri anno secundo. 


P. Carp. Gasparri, @ Secretis Status, 


XV 


SANCTUARIUM B. M. VIRGINIS MONTIS BERICI INDULGENTIIS AC PRIVILEGIIS 
DITATUR. 


BENEDICTUS PP. XV 
Ad perpetuam rei memoriam. — Basilica B. Mariae Virginis Montis 


Berici iure meritoque accensetur praeclarissima inter Sanctuaria, anti- 
qua christiani populi religione celebria. Ut igitur spirituali bono fide- 


_ 

lium ad illud accedentium quantum in Domino possumus consulamus, 
placet Nobis iisdem nonnullas indulgentias ac privilegia concedere, 
sive, quatenus opus sit, Auctoritate Nostra Apostolica confirmare. Quae 
cum ita sint, de omnipotentis Dei misericordia et BB. Petri et Pauli App. 
Kius auctoritate confisi, auditisque VV. FF. NN. S. R. E. Cardinalibus 
Inquisitoribus Generalibus, omnibus et singulis fidelibus ex utroque sexu, 
qui,admissorum confessione sacramentali rite expiati ac coelestibus epulis 
refecti, quotannis, die festo Immaculatae Conceptionis, Praesentationis, 
Desponsationis, Annuntiationis, Visitationis, Purificationis B. Mariae Vir- 
ginis, Dominica cuiusvis mensis prima, die mensis februarii vicesima 
quinta ac die pariter vicesima quinta mensis augusti, nec non uno mensis 
augusti die ad cuiusque lubitum eligendo, dummodo piae exercitationi, 
quam « duodecim Stellarum » vocant, saltem decies interfuerint, a medie- 
tate respective praecedentis diei ad mediam usque noctem dierum de 
quibus supra, Basilicam enunciatam devote visitent, ibique pro Christia- 
norum Principum concordia, haeresum exstirpatione, peccatorum con- 
versione ac 8S. Matris Ecclesiae exaltatione pias ad Deum preces effun- 
dat, qua ex praedictis die id agant, plenariam: omnibus vero fidelibus 
qui, pia peregrinatione suscepta, ad idem Sanctuarium veniant turmatim, 
si durante tempore peregrinationis eiusdem Eucharisticis epulis recreen- 
tur, precesque, ut superius diximus, effundant, etiam plenariam omnium 
peccatorum suorum indulgentiam et remissionem misericorditer in Do- 
mino concedimus. lpsis vero fidelibus quo die, contrito saltem corde, in 
dicto Sanctuario peragendo « duodecim Stellarum » exercitio adstiterint, 
trecentos dies: quoties vero pedem simulacri S. Petri Principis Aposto- 
lorum, in eodem Sanctuario publicae venerationi propositi, corde pariter 
contrito devote osculentur, toties de numero poenalium dierum in forma 
Ecclesiae solita quinquaginta expungimus. Porro largimur fidelibus me- 
meratis liceat, si malint, omnibus plenariis ac partialibus indulgentiis, 
de quibus supra, labes poenasque functorum vita expiare. Ad haec cum 
in votis Nobis sit nonnulla Altaria Sanctuarii ipsius Apostolico Missarum 
privilegio augere, tum altare B. Mariae Virginis Montis Berici, tum aliud 
Altare Septem Fundatorum Ordinis Servorum B. Mariae Virginis enun- 
ciato privilegio ita per praesentes, Auctoritate nostra Apostolica, deco- 
ramus, ut Missae quolibet anni die a quovis Sacerdote ad alterutrum 
e dictis Altare pro defunctis piandis rite litatae, animae pro qua cele- 
bratae fuerint perinde suffragentur, ac si fuissent ad privilegiatum Altare, 
servandis servatis, peractae. Confluentium autem ad Sanctuarium fide- 
lium spirituali emolumento,ut consultum uberius sit, Rectori pro tempore 
Sanctuarii eiusdem aliisque Sacerdotibus necessariis requisitis instru- 

ctis, et ab ipso Rectore pro necessitate eventuum designandis, pariter 
Auctoritate Apostolica facultatem impertimur, unico Crucis signo, intra 
ambitum tamen enunciati Sanctuarii locorumque adnexorum, Cruces, 
Crucifixos, Rosaria, Sacra Nomismata, Coronas precatorias ac parvas 
tum D.N. Iesu Christi, tum Virginis Deiparae, tum aliorum Sanctorum 
statuas, quae tamen ex metallo constent, benedicendi eisque consuetas 
applicandi indulgentias. Fas similiter sit Rectori Sanctuarii et Sacerdo- 
tibus ab illo delegatis applicandi Coronis precatoriis tum indulgentias 
quae a S. Birgitta vocantur, tum illas quae a Patribus Crucigeris nomi- 
nantur. Pariter facultas sit et Rectori et Sacerdotibus, de quibus supra, 
servatis religiose legibus Ecclesiae, applicandi Crucifixis indulgentiam 
plenariam, vulgo toties quoties seu a quocumque Christifideli in mortis 
articulo constituto ac rite disposito lucrandam. Tandem indulgemus 
Rectori pro tempore Sanctuarii nec non Sacerdotibus, uti supra ab ipso 
designandis, veniam benedicendi unico Crucis signo, absque praescripta 
formula, Coronas Ssmi Rosarii, nec non Coronas B. Mariae Virginis 
Perdolentis, eisque respective applicandi indulgentias quae a Patribus 
Ordinis Praedicatorum et a Patribus Ordinis Servorum Mariae solent 
adnecti, dummodo tamen eas benedicendi legitima facultate polleant. 
Tandem, indultum a rec. me. Leone PP. XIII die x1 mensis decembris 
an. MDCCCLXxxxv datum confirmantes, eidem Basilicae, servatis consuetis 
conditionibus, indulgentiam plenariam quotidianam largimur. Verum 
praecipimus, ut in Sanctuario B. Mariae Virginis Montis Berici, praeter 
indulgentias ac privilegia quae communia sunt reliquis Ecclesiis Servo- 
rum B. Mariae Virginis, illa tantum authentica in posterum censeantur 
quae Nostris his Litteris describuntur. Non obstantibus Nostra et Can- 
cellariae Apostolicae regula de non concedendis indulgentiis ad instar, 
aliisque Constitutionibus et Ordinationibus Apostolicis, ceterisque omni- 
bus in contrarium facientibus quibuscumque. Praesentibus perpetuis 
futuris temporibus valituris. 

Datum Romae apud sanctum Petrum, sub annulo Piscatoris, die xx 
maii mMcmxvI, Pontificatus Nostri anno secundo. 


P. Carp. Gasparri, a Secretis Status. 

XVI 


ALEXANDRO RUSPOLI, VIRO PRINCIPI, PERINSIGNIS TITULUS MAGNI MAGISTRI 
HOSPITIL PALATIT APOSTOLICI TRIBUITUR. 


BENEDICTUS PP. XV 


Dilecte Fili, salutem et apostolicam benedictionem. - Honorificen- 
tissimum magisterium Hospitii Palatii Apostolici praenobili familiae de 
Comitibus, propter egregia illius in Beatissimi Petri Sedem promerita, 
_a Nostris Praedecessoribus una cum officio intimi Cubicularii Romani 
Pontificis haereditario veluti iure attributum, postremo vetustissimae 
gentis illius demortuo, primum atavo tuo Francisco, dein avo loanni, 
postea genitori tuo Francisco principibus viris laudatissimis, tandem tibi, 
dilecte Fili, Nostri Praedecessores concesserunt. Nunc vero cum oppor- 
tunum Nobis videatur huius amplissimi officii dignitatem augere, Apo- 
stolica Nostra Auctoritate, praesentium vi, Magisterium Hospitii Palatii 
Apostolici ab officio Cubicularii Romani Pontificis separamus. Idcirco 
te, qui nonnullis ab annis Magisterio eodem magna laude fungeris, e 
numero Cubiculariorum ab ense et lacerna participantium, quorum es 
primus, expungimus, tuaeque personae, ab aliis Cubiculariis ita seiunctae 
atque in proprium et quidem singularem ordinem constitutae, perinsi- 
gnem titulum Magni Magistri Hospitii Palatii Apostolici tribuimus. Hono- 
rem autem ac dignitatem tam conspicuam conferimus tibi, ut antiquam 
tuam erga Nos et S. Sedeim fidem ac praestantia in religionem merita, 
quibus enites, peculiari Nostrae voluntatis significatione remuneramur. 
Ac propterea mandamus, ut iura omnia, praecedentiae, aliaque privi- 
legia, quibus frueris, vi munerum quae imples in praesens, immutata 
serves. Non obstantibus contrariis quibuscumque. 

Datum Romae apud sanctum Petrum, sub annulo Piscatoris, die 
XXVIII maii Mcmxvi, Pontificatus nostri anno secundo. 


P. Carp. Gasparri, a Secretis Status. 

XVII 


CONCESSIO INDULGENTIAE RECITANTIBUS IACULATORIAM PRECEM IN HONOREM 
B. M. V. VULGO « DI MONTENERO ». 


BENEDICTUS PP. XV 


Ad perpetuam rei memoriam. — Quae ad fovendam christiani 
populi devotionem erga gratiarum omnium apud Deum sequestram 
Virginem conducant, ea pro filiali illa pietate, qua urgemur in eandem 
Christi Matrem, quantum est situm in Nobis, provehere studemus. Iam- 
vero cum Abbas, Parochus perinsignis Basilicae de « Montenero », gravi 
suffragio Antistitis Liburnensis suffultas, preces Nobis exhibuerit, ut 
fidelibus in honorem ipsius Virginis iaculatoriam precem; « Santissima 
« Vergine di Montenero, pregate per noi », devote recitantibus nonnullas 
de thesauro Ecclesiae indulgentias adiicere dignemur, Nos optatis his 
piis concedendum libenti quidem animo existimavimus. Quae cum ita 
sint, auditis VV. FF. NN. S. R. E. Cardinalibus [nquisitoribus Genera- 
libus, de omnipotentis Dei misericordia ac BB. Petri et Pauli Aposto- 
lorum Eius auctoritate confisi, omnibus et singulis fidelibus ex utroque 
sexu, guoties contrito saltem corde iaculatoriam enunciatam precem: 
« Santissima Vergine di Montenero, pregate per noi » quocumque idio- 
mate, dummodo versio fidelis sit, recitent, toties de numero poenalium 
in forma Ecclesiae consueta trecentos dies expungimus. Porro largimur 
fidelibus iisdem liceat, si malint, partiali hac admissorum indulgentia 
functorum vita labes poenasque expiare. Contrariis non obstantibus 
quibuscumnque. Praesentibus perpetuis futuris temporibus valituris. Vo- 
lumus autem ut praesentium Litterarum transumptis, seu exemplis, 
etiam impressis, manu alicuius Notarii publici subscriptis et sigillo 
personae in ecclesiastica dignitate vel officio constitutae munitis, eadem 
prorsus fides adhibeatur, quae adhiberetur ipsis praesentibus si forent 
exhibitae vel ostensae. 

Datum Romae apud sanctum Petrum, sub annulo Piscatoris, die 
1 iulii Mcmxvi, Pontificatus Nostri anno secundo. 


Pro Emo Diio Card. Gasparri, a Secretis Status, 


N. Sebastiani 
a Brevibus Apostolicis. 

XVIII 


OPUS AB APOSTOLATU CARITATIS, IN DOMO PRINCIPE SORORUM PAUPERUM 
SENIS CONSTITUTUM, PRIMARIUM DECLARATUR, EIUSDEMQUE PRAEPOSITIS 
FACULTAS CONCEDITUR AGGREGANDI UBIQUE TERRARUM IN PIIS DOMIBUS 
EARUNDEM SORORUM PAUPERUM. 


BENEDICTUS PP. XV 


Ad perpetuam rei memoriam. - De more Romanorum Pontificum 
Decessorum Nostrorum pias fidelium Societates, ad pietatis et caritatis 
christianae opera exercenda constitutas, ut propositum sibi finem uberius 
consequi valeant, peculiaribus titulis ac privilegiis ornare atque augere 
pro re ac tempore satagimus. Nos inter optime merentes Sodalitates iure 
meritoque accensendam esse comperimus illam ab Apostolatu caritatis, 
sub S. Catharinae Senensis patrocinio, erectam canonice in domo prin- 
cipe Sororuin Pauperum Senensis civitatis. Quare cum hodierna earum- 
dem Sororum Pauperum Antistita Generalis, dilecta in Christo filia 
Savina Petrilli, Archiepiscopi Senensium gravi suffragio suffultas preces 
Nobis humiliter adhibuerit, ut Apostolatui ipsi primariam Sedem in 
dicta principe Sororum Pauperum domo constituere dignemur, addita 
facultate alias Societates utpote filiales sibi aggregandi, quae sint in 
alis eiusdem instituti piis domibus erectae vel erigendae, Nos optatis 
his annuendum, quantum in Domino .possumus, existimavimus. Quae 
cum ita sint, collatis consiliis cum VV. FF. NN. S. R. E. Cardinalibus 
Congregationi praepositis pro Concilii Tridentini decretis interpretandis, 
Apostolica Nostra Auctoritate, praesentium vi perpetuumque in modum, 
opus ab Apostolatu caritatis sub S. Catharinae Senensis patrocinio, 
canonice erectum in domo principe Sororum Pauperum, Senis, Prima- 
rium declaramus, additis consuetis privilegiis et facultatibus. Praepo- 
sitis autem nune et in posterum exsistentibus dicti pii Operis ab Apo- 
stolatu caritatis sic per Nos in Primarium erecti facultatem pariter, 
praesentium tenore, de Nostrae Apostolicae Auctoritatis plenitudine 
impertimur, ex qua ipsi alias eiusdem nominis atque instituti Societates 
tam erectas, quam in posterum erigendas in piis domibus Sororum 
Pauperum ubique terrarum, servatis forma Constitutionis Clementis 
PP. VIII, Decessoris Nostri rec. me., aliisque Apostolicis Ordinationibus 
desuper editis, sibi aggregare queant; et cum illis, servatis item servan- 
dis, indulgentias omnes et spirituales gratias communicare licite valeant 

quae sint rite Primario eidem Operi nunc et in posterum concessae et 
quae cum aliis possint communicari. Decernentes praesentes Litteras 
firmas, validas atque efficaces semper exstare ac permanere, suosque 
plenos atque integros effectus sortiri atque obtinere; ipsique pio Operi 
Apostolatus caritatis nunc et in posterum amplissime suffragari: sicque 
rite iudicandum esse ac definiendum, irritumque ex tunc et inane fieri si 
secus super his, a quovis, auctoritate qualibet, scienter sive ignoranter 
attentari contigerit. 

Datum Romae apud sanctum Petrum, sub annulo Piscatoris, die 
xxvill iulii mcmxvi, Pontificatus Nostri anno secundo. 


P. Carp. Gasparri, a Secretis Status. 


XIX 


ERECTIO IN PERPETUUM SODALITATIS A B. M. V. REGINA ANGELORUM, APUD 
SANCTUARIUM ABBATIAE EINSIDLENSI CONSTITUTAE, IN ARCHISODALITATEM, 
CUM FACULTATE AGGREGANDI IN TOTA HELVETICA DITIONE. 


BENEDICTUS PP. XV 


Ad perpetuam rei memoriam. — Quum magis necesse nihil sit ad 
gratias a Domino impetrandas, quam preces Ei et SSrhae Eius Geni- 
trici praesertim a congregatis adhibitae fidelibus, laeto ideo accepimus 
animo etiam in Helvetica Republica piam utriusque sexus fidelium Soda- 
litatem sub titulo ac patrocinio B. Mariae Virginis Reginae Angelorum 
canonice erectam esse, ac decoram in Santuario Einsidlensi, eidem 
Deiparae Virgini dicato, sedem habere. Et omni profecto laude dignus 
finis videtur, quem ipsa Consociatio sibi proponit, utpote quae ceteras 
eiusdem nominis atque instituti Confraternitates imitata, supplices pro 
Summi Pontificis incolumitate atque universae Ecclesiae tuitione Deo 
preces effundat. lam enim ab anno mpcccLxIv prima huiusmodi Conso- 
ciatio, intra fines Dioeceseos Tolosanae exorta, a fel. rec. Pio PP. IX 
Decessore Nostro indulgentiis locupletata et in Archisodalitatem pro 
Gallia erecta fuit. Hane altera secuta est Vindobonae, pro Imperio 
Austro-Ungarico, atque inde tertia Coloniae Agrippinae pro Germanica 
ditione. Piis frugiferisque hisce institutis ingenti numero fideles nomen 
libenter dedere, neque in tam nobili precum et operum certamine defe- 

cerunt Helvetii, apud quos tum Sacrorum Antistites, tum egregii catho- 
lici viri, in Societatem Pianam adlecti, filialem erga Apostolicam Sedem 
observantiam ac publicas pro eiusdem salute supplicationes ubique pro- 
vehebant. Nunc vero, ut in Helvetia hoc Sodalitium suas recolligat vires 
atque in tanta temporum acerbitate uberiores in dies fructus edat, piae 
mulieres Helveticae Associationis Catholicarum Foeminarum modera- 
trices et consiliariae, una cum Praeposito Conlegiatae Ecclesiae Lucer- 
nensis, qui apud eas Ecclesiastici Adiutoris munus exercet, humiles ad 
Nos preces admoverunt, ut memoratam Confraternitatem titulo ac pri- 
vilegiis Sodalitatis pro cuncta Helvetica ditione augere dignaremur. 
Itaque Nos, quibus est omnino persuasum hoc pietatis opus, quo fideles 
Helvetii Romano Pontifici amorem ostendunt, maiora semper in Domino 
incrementa suscepturum, eximia huiusmodi vota, de consilio etiam 
VV. FF. NN. S. R. E. Cardinalium Tridentini Concilii decretis inter pre- 
tandis, benigne excipienda censuimus. Quare praesentium tenore, Apo- 
stolica Auctoritate Nostra, piam supradictam Confraternitatem in San- 
ctuario Abbatiae Einsidlensis, nullius Dioeceseos, canonice institutam 
atque a B. Maria Virgine Regina Angelorum nuncupatam, in Archiso- 
dalitatem cum consuetis privilegiis perpetuum in modum erigimus atque 
instituimus. Archisodalitatis autem sic erectae officialibus et sodalibus 
praesentibus et futuris, ut ipsi alias quaslibet cognomines et eiusdem 
instituti Sodalitates in tota Helvetica ditione hoc usque erectas, vel in 
posteruin erigendas, servata tamen forma Constitutionis Clementis 
PP. VIII, Decessoris Nostri, aliisque Apostolicis Ordinationibus desuper 
editis, aggregare, et illis omnes ac singulas indulgentias, peccatorum 
remissiones ac poenitentiarum relaxationes ipsi Sodalitati, nune in Archi- 
sodalitatem a Nobis erectae, a Sede Apostolica concessas, seu etiam 
concedendas, quae tamen sint aliis impertiendae, impertire licite possint 
ac valeant, eadem Auctoritate Nostra, harum Litterarum vi, perpetuo 
item concedimus atque indulgemus. Decernentes praesentes Litteras 
firmas, validas atque efficaces semper exsistere et fore, suosque plena- 
rios ac integros effectus sortiri et obtinere; illisque ad quos spectat, vel 
in posterum spectare poterit, in omnibus et per omnia plenissime suf- 
fragari: sicque iudicandum esse et definiendum, atque irritum et inane 
fieri, si secus super his, a quoquam, quavis auctoritate, scienter vel 
ignoranter contigerit attentari. Non obstantibus contrariis quibuscumque. 

Datum Romae apud S. Petrum, sub annulo Piscatoris, die xx1v augu- 
sti mcmxvi, Pontificatus Nostri anno secundo. 


P. Carp. Gasparri, a Secretis Status. 

XX 


DE VEXILLO COHORTIS VULGO « DEI GENDARMI PONTIFICII » NUNCUPATAE, 
AUREIS NOMISMATIBUS DUOBUS MANU IPSIUS BEATISSIMI PATRIS DISTINCTO. 


BENEDICTUS PP. XV 


Ad perpetuam rei memoriam. — Centesimo hodie exeunte anno ab 
instituta Cohorte quae « dei Gendarmi Pontifici » vulgo nuncupatur, 
saecularia haec sollemnia visum Nobis est peculiari ratione, quantum 
per tempora licuit, commemorare, ut neminem lateret, qua Nos volun- 
tate eos complectamur qui semetipsos operamque suam Romano Ponti- 
fici libenter devoverint. Quare aliis Apostolicis Litteris, hoc ipso die 
datis, Pontificiae huius Cohortis ducibus et militibus, quotquot Aedium 
Nostrarum securitati in praesenti invigilant, potestatem fecimus gestandi 
nomismatis, quod iussu Nostro in fausti diei memoriam signatum est, 
largitique praeterea sumus ut concessio huiusmodi Nostra ad accipiendum 
emeritum iisdem dilectis filiis perinde valeret atque annus integer in 
officio suo insumptus. Verum ne Cohorti tam bene de Decessoribus 
Nostris deque Nobis meritae ulla in re deessemus, homines benigno 
hodie animo admisimus, et, postquam laetabile eventum gratulati sumus, 
gloriosum eorum vexillum, coram positum, nomismatibus aureis duobus 
manu Ipsi Nostra distinximus, idest tum eo quod Benemerenti vocant, 
tum eo ipso, cuius exemplaria ad duces et milites decorandos, uti supra 
diximus, de industria excudi voluimus. Qua quidem de re per has Apo- 
stolicas Litteras placet publice constare, ne, quem militari eiusmodi 
signo honorem detulimus, temporum rerumque vices aliquando oblit- 
terent. Ceterum ornato sic vexillo intellegant milites non modo Cohortem 
honestari suam, sed eo etiam, veluti quadam virtutis fideique imagine, 
admoneri se, ut et vitam instituto suo dignam agant et observantiam 
Romano Pontifici debitam perpetuo servent ac retineant. 

Datum Romae apud sanctum Petrum, sub annulo Piscatoris, die xx11 
octobris anno McMxvI, Pontificatus. Nostri tertio. 


P. Carp. Gasparri, a Secretis Status. 

EPISTOLAE 


AD R. P. HENRICUM LE FLOCH, PONTIFICII SEMINARII GALLICI IN URBE MODE- 
RATOREM, DE EIUS OPERE CUI TITULUS « LES ELITES SOCIALES ET LE 
SACERDOCE » GRATULABUNDUS. 


Cher Fils, 


Nous avons pris connaissance, Nous-méme, avec un intérét tout 
particulier, de votre belle et forte étude: « Les Elites sociales et le Sacer- 
doce », pages trés importantes par les pensées vivantes qu’elles ren- 
ferment et par l’exposé trés lucide que vous en avez fait, relativement 
& une question essentielle et capitale pour |’ Eglise et pour la société 
a toutes les époques, et qui revét dans les temps présents un caractére 
encore plus grave. Car ce n’est pas seulement en France que le nombre 
des ouvriers évangéliques ne suffit plus 4 la moisson des ames. En 
plusieurs autres pays catholiques, la disette des ministres sacrés se fait 
aussi tristement sentir, et vous avez fait cuvre trés utile et salutaire, 
en rappelant, avec une grande élévation de jugement, que toutes les 
classes de la société ont le devoir de répondre a la grace de l’appel au 
sacerdoce. 

Vous avez obéi 4 une inspiration trés opportune en publiant votre 
étude au milieu des événements tragiques de la guerre, dans des cir- 
constances qui sont favorables a l’ascension des esprits vers les choses 
supérieures et bien propices 4 la méditation de tous les devoirs. 

Le sacerdoce est la lumiére du monde et le sel de la terre; il est, 
comme vous le dites fort bien, ’honneur des familles et le rempart des 
sociétés. Son réle ne peut étre que de premier ordre dans les restau- 
rations futures. 

Nous souhaitons donc, en conséquence, que tous les ceurs chré- 
tiens associent leurs efforts et leurs priéres en une sainte croisade. 
Que les péres et les méres de famille ne craignent point de diriger 
le regard de leurs enfants vers les radieuses clartés du sanctuaire; 
que les prétres 4 charge d’Ames mettent tout leur zéle 4 découvrir et 
& cultiver les prédispositions au sacerdoce; que les maitres chrétiens 
aient cette constante préoccupation dans l’ceuvre de l’enseignement 

et que les évéques donnent l’impulsion et la coordination 4 tous ces 
efforts. 

Comme gage des faveurs célestes et en témoignage de Notre pater- 
nelle bienveillance, Nous vous accordons de tout cceur 4 vous, aux 
éléves, présents et absents, du Séminaire Pontifical Frangais, le bienfait 
de la bénédiction apostolique. 

Du Vatican, le 9 aoat 1916. 


BENEDICTUS PP. XV 


II 


AD R. FRATREM STRATONICUM, CENTESIMO EXEUNTE ANNO EX QUO INSTITUTUM, 
CUI PRAEEST, PARVORUM FRATRUM MARIAE CONDITUM EST. 


Dilecte Fili, salutem et apostolicam benedictionem. — Mentes ani- 
mosque puerorum instituendo formare, eiusmodi sane est opus, ut nul- 
lum videatur quod societatis humanae plus possit interesse. Habet enim 
aetas puerilis causam et semen posteri temporis; neque, ex iis quibus 
hodie praeceptis institutisque utitur, difficile est colligere, quales cras 
privatim et publice futuri sint mores. Hoc probe intelligentes qui par- 
ticipes vel affines sunt eius factionis, cui aeternum est cum Ecclesia 
bellum, quum in omnes quasi nervos et artus reipublicae invaserints 
tum maxime administrationem curamque sibi servant ac retinent stu- 
diorum publicorum: rati nimirum, si semel adolescentiam a Christo 
abalienaverint, se prono itinere ad delendam civitatis christianam for- 
mam progressuros. Verum laudanda et praedicanda est divina benigni- 
tas, quae, ut semper alias, ita hac in re opportune christiano populo 
affuit; hominesque, suo consilio illustratos suaque virtute praeditos, 
excitavit qui conatus improborum reprimerent, scholisque scholas in 
salutem adolescentium opponerent. In hoc numero, in quo clarissima 
sunt nomina losephi Calasanctii et Ioannis Baptistae De la Salle, haud 
postremum locum obtinet Venerabilis Dei Famulus Marcellinus Cham- 
pagnat, auctor et parens Parvorum Fratrum Mariae, quibus, dilecte Fili, 
tu praees; cuius quidem Instituti centesimum natalem mox, ut Nobis 
significasti, celebrabitis. Profecto qui consideret quo statu esset abhinc 
centum annis, non solum in Gallia sed late in Europa, institutio iuvene- 
tutis, dabit miserentis Dei beneficio hunc exstitisse qui christianae sapien- 

tiae principia, post maximam illam rerum conversionem fere obliterata, 
ad hane disciplinam stabiliendam revocaret. [tem si respiciatur saeculi 
iam confecti spatium, apparebit divinam opem, praesentissimo Mariae 
patrocinio conciliatam, venerabili viro eiusque alumnis mirifice usque 
ad hune diem suppeditasse, adeo ut huius Instituti, per multiplices 
magnasque difficultates progredientis, incrementa longe hominum exspe- 
ctationem vicerint. Satis igitur est causae cur omnes, quicumque Eccle- 
siae sunt patriaeque studiosi, et Deo vobiscum gratias agendo, et vobis 
vehementer gratulando, vestra ista sollemnia laetitiasque participent. 
Quod Nos, uti par est, primi omnium facimus et quidem perlibenter: 
atque etiam quo maiorem liceat huius laetitiae fructum capere, hoc 
pro apostolica potestate concedimus, ut ubicumque apud vos eo fausto 
die sollemne sacrum aut alia supplicatio fiet, quisquis ei vel sacro vel 
supplicationi intererit, plenariam peccatorum veniam statutis conditio- 
nibus lucretur. Vos vero pergite de Ecclesia et de civili societate, ut 
instituistis, optime mereri, ac salutarem operam vestram sub oculis 
Domini iis praesertim probare virtutibus, quibus potissima, quam acce- 
pistis a legifero Patre, hereditas continetur: demissione animi, simpli- 
citate et modestia. Quo virtutum ornatu cum Virgini Deiparae, in qua 
conditor istius sodalitatis perpetuum praesidium suis constituit, semper 
peculiarem in modum cari acceptique eritis, tum filios tali dignos Patre 
vosmet ipsos praestabitis. Illum autem utinam Nobis brevi contingat ut 
in beatorum caelitum numerum adscribamus: quae res profecto ad pro- 
movendum Institutum non parum est collatura. Interea divinorum mune- 
rum auspicem et paternae benevolentiae Nostrae testem, tibi, dilecte 
Fili, et Parvis Fratribus Mariae universis et singulis apostolicam bene- 
dictionem amantissime impertimus. 

Datum Romae apud S. Petrum, in Natali [esu Domini anno mcauxvi, 
Pontificatus Nostri tertio. 


BENEDICTUS PP. XV 

Ill 


AD LOANNEM 8S. R. E. PRESB. CARD. CSERNOCH, ARCHIEPISCOPUM STRIGONIEN- 
SIUM, CETEROSQUE HUNGARIAE ARCHIEPISCOPOS ET EPISCOPOS, DE FILIALIS 
VENERATIONIS TESTIMONIO, PER COMMUNES LITTERAS AB IISDEM PRAESU- 
LIBUS, ANNUUM CONVENTUM CELEBRATURIS, OBSEQUENTER EXHIBITO, GRA- 
TIAS PERSOLVENS. 


Dilecte Fili Noster ac venerabiles Fratres, salutem et apostolicam 
benedictionem. — Communi vestra epistola delectati admodum sumus. 
Quid enim in ea est quod pietatem in Nos vestram, quod vestra in 
concreditas greges studia vestramque sollertiam non ea esse declaret, 
quae a bonis pastoribus sunt Pastori Maximo desideranda? Re quidem 
vera a celebrando annuo cenventu non vos prohibuit saevientis huius 
belli vis: consilia agitastis aptissima tempori, probatissima Nobis: 
actuosam caritatem vestram curasque de gregibus multiplices ac graves 
cunulatiores effecistis uberrima voluntatis in Nos significatione. Hoc 
unum expetendum a Deo superest: ut qui vobis tam bonam indidit 
mentem, idem et semen praestet seminantibus et incrementa augeat 
frugum, quas vester pepererit labor. 

Ad has, quod attinet, communium rerum tam asperas vices, plane 
videmus cum sensu Nostro sensus quoque vestros congruere, et quae 
cura Nos torquet, eamdem vos habere vehementer sollicitos. Inde pro- 
fecto fit ut et hane doleatis belli diuturnitatem et pacem optatissimam 
quo magis retardat dies eo ardentiori desiderio instantiorique prece 
a Deo expostuletis. Et eo sane deducta iam res est, ut conciliandae 
pacis maturare oporteat consilia coeptaque ingeminanda. Utinam viam 
pacis ii quantocius cognoscant atque animose persequantur quorum in 
arbitrio sunt tot populorum sortes! : 

Auspex divinorum munerum Nostraeque testis benevolentiae apo- 
stolica sit benedictio, quam vobis, dilecte Fili Noster ac venerabiles 
Fratres, clero populoque unicuique vestrum tradito peramanter in 
Domino impertimus. 

Datum Romae apud S. Petrum, die x ianuarii Mcmxvil, Pontificatus 
Nostri anno tertio. 


BENEDICTUS PP. XV 


Acta, vol. IX, n. 2. — 1-2-0917. 6 

ACTA SS. CONGREGATIONUM 


SACRA CONGREGATIO CONSISTORIALIS 


I 
BONONIENSIS er RAVENNATENSIS 


MUTATIO FINIUM DIOECESANORUM 


DECRETUM 


Quum bonum sit quaestionum germina, quae in Ecclesia quandoque 
oriri solent, quamprimum recidere, Ssthus D. N. Benedictus PP. XV, de 
consulto S. Congregationis Consistorialis, ea decrevit perficere quae sub 
decessore suo v. m. Pio X circa fines dioecesum Ravennatensis et Bono- 
niensis initium iam sumpserant. Quum itaque oppidum vulgo nuncu- 
patum Molinella ad Bononiensem dioecesim pertineat, contigit ut pars 
aliqua, quae oppido Molinellae adiacet quaeque Subsidium loci Mar- 
morta nuncupatur, ad paroeciam Marmorta et ad dioecesim Ravenna- 
tensem pertineat. Ob hanc rem difficultates non modicae, hisce prae- 
sertim ultimis temporibus, non defuerunt. Quapropter Ssthus Dominus, 
iterum iterumque auditis utriusque dioecesis Ordinariis, suppletoque, 
quatenus opus sit, quorumcumque interesse habentium vel habere prae- 
sumentium consensu, haec quae sequuntur, certa scientia ac matura 
deliberatione, deque apostolicae potestatis plenitudine, statuit ac decrevit : 

1° Locus qui dicitur Subsidium loci Marmortae, et ad paroeciam 
eiusdem nominis et ad dioecesim Ravennatensem hucusque pertinuit, 
modo paroeciae oppidi Molinellae et dioecesi Bononiensi tribuitur et 
adscribitur. 2° Onus autem et officium Ordinarii Bononiensis, et respe- 
ctive parochi Molinellae erit, ut ecclesia Subsidii loci Marmortae eo 
ipso decore deserviatur quo in praesens efficitur, ita nempe ut ex parte 
illius populi aliorumque interesse habentium nulla exinde exoriatur que- 
rela. 3° Vicissim vero idem Ssmus decernit ut dioecesis Bononiensis cedat 
dioecesi Ravennatensi paroeciam loci vulgo Portonovo, adeo ut haec 
paroecia in posterum pertineat ad dioecesim Ravennatensem, et huius 
dioecesis fines in hac parte ita amplientur ut comprehendant totum 
memoratae paroeciae Portusnovi territorium. 4° Denique, quum actualis 

Archiepiscopus Ravennatensis, ut gratum faceret Sanctitati Suae, omnia 
iura quibus hucusque fruebatur super altare S. Apollinaris in Archipre- 
sbiterali ecclesia loci Molinella Antistiti pro tempore Bononiensi cedere 
declaraverit, idem Ssthus Dominus hance quoque cessionem ratam habuit 
et confirmavit. 

Ad haec, quae statuta sunt, exsecutioni mandanda Ssmus Dominus 
deputare dignatus est EfMum et Rmum D. Iulium Card. Boschi, Archie- 
piscopum Ferrariensem, eidem tribuens necessarias et opportunas facul- 
tates etiam subdelegandi ad effectum de quo agitur: facta insuper eidem 
Emo Viro obligatione intra tres menses ad hance S. Congregationem 
mittendi authenticum exemplar exsecutionis peractae. Hisce denique 
super rebus Sanctitas Sua hoc edi iussit consistoriale decretum perinde 
valiturum ac si Apostolicae sub plumbo Litterae expeditae forent, con- 
trariis non obstantibus quibusvis, spéciali quoque mentione vel dero- 
gatione dignis. 

Datum Romae, ex Secretaria eiusdem S. Congregationis Consisto- 
rialis, die 3 ianuarii 1917. 


+ C. Carp. De Lar, Ep. Sabinen., Secretarius. 


L. S. 
+ V. Sardi, Archiep. tit. Caesarien., Adsessor. 


I] 
PROVISIO ECCLESIARUM 


Sacrae Congregationis Consistorialis decretis, SShus D. N. Benedi- 


ctus PP. XV has, quae sequuntur, ecclesias de proprio pastore providit, 
scilicet : 


2 ianuariit 1917. — Metropolitanae ecclesiae Algeriensi praefecit 
R. D. Augustinum Leynaud, parochum loci Sousse in archidioecesi 
Carthaginensi. 


12 eianuarii. -—— Metropolitanae ecclesiae Turritanae promovit R. P. 
D. Cletum Cassani, hactenus episcopum tit. Thaciamontanensem. 

— Titulari episcopali ecclesiae Dauliensi praefecit R. D. Aurelium 
Bacciarini, Superiorem Generalem Servorum Charitatis, quem constituit 
Administratorem Apostolicum ecclesiae Luganensis. 

18 ianuarii. — Episcopali titulari ecclesiae Hamathensi R. P. Placi- 
dum Angelum Rey Lemos, Definitorem Generalem Ord. Fratrum Minorum, 

SACRA CONGREGATIO CONCILI 


DECRETUM 


SUPER LEGE ABSTINENTIAE IN PROXIMA QUADRAGESIMA 


Pia mater Ecclesia semper sollicita fuit ecclesiasticas leges. pro 
peculiaribus rerum ac temporum adiunctis moderari easque etiam rela- 
xare quoties id animarum bonum requirere videbatur. Quum itaque ali- 
quot Sacrorum Antistiles nuper Apostolicae Sedi retulerint, in regionibus 
praesenti bello afflictis nimis durum fore in mox adveniente Quadrage- 
simali tempore legem abstinentiae, praeterquam feria v1 cuiusque hebdo- 
madae, etiam insequenti die nempe Sabbato ut antea servare, Sanctis- 
simus Dominus Noster Benedictus PP. XV, omnes earumdem nationum 
fideles speciali benevolentia prosequens, necessitatibus quibus ipsi in 
praesens premuntur, quantum in se est, occurrere statuit atque decre- 
vit. Quapropter idem SSmus Dominus, de Emorum Patrum huius S. Con- 
gregationis Concilii consulto deque apostolicae potestatis plenitudine, 
indulgere dignatus est ut in tota proxima Quadragesima, firma manente 
lege abstinentiae ut antea feria vi cuiusque hebdomadae necnon feria Iv 
Cinerum et feria tv Quatuor Temporum, universis de quibus supra Chri- 
stifidelibus eamdem abstinentiae legem Joco Sabbati servare liceat alia 
cuiusque hebdomadae die. lisdem praeterea fidelibus Sanctitas Sua con- 
cedit ut, durante hoc Quadragesimali tempore, carnes ac pisces in eadem 
refectione permiscere licite possint ac valeant. Quo duplici indulto Ssthus 
Dominus uti posse benigne annuit, quoad abstinentiam ex generali Eccle- 
siae praescripto servandam et iuxta prudens proprii Praelati arbitrium, 
omnes pariter utriusque sexus regulares ac religiosos sodales in memo- 
ratis regionibus commorantes, qui tamen peculiari ieiunii aut abstinen- 
tiae voto non sint adstricti. De omnibus denique ut supra statutis hoc 
edi iussit decretum; contrariis non obstantibus quibusvis. . 

Datum Romae, ex Secretaria eiusdem S. Congregationis Concilii, 
die 29 mensis ianuarii anno 1917. 


+H F. Carp. Casserra, Episcopus Tusculanus, Praefectus. 


L.  S. 


loseph Mori, Secretarius. 


ACTA TRIBUNALIUM 


. SACRA ROMANA ROTA 


BONAEREN. 


REMOTIONIS 


Benedicto Papa XV feliciter regnante, Pontificatus Dominationis Suae 
anno secundo, die 5 aprilis 1916, RR. PP. DD. Guilelmus Sebastianelli, 
Decanus, Ponens, Seraphinus Many et Petrus Rossetti, Auditores de turno, 
in causa Bonaéren. - Remotionis, inter actorem Sac. Hectorem Dito, 
repraesentatum per legitimum procuratorem Christophorum Astorri, advo- 
catum, et Rhum Capitolum Bonaérense conventum, repraesentatum per 
legitimum procuratorem Sac. Nazarenum Patrizi, advocatum, in gradu 
appellationis contra sententiam rotalem diei 8 febr. 1913, a Rev. Hectore 
Dito interpositae, sequeniem definitivam tulerunt sententiam. 


Sacerdos Hector Dito, Cassanen. dioecesis, a nonnullis annis in dioe- 
cesi Bonaéren. de S. C. Concilii atque Ordinarii proprii licentia ad tem- 
pus degens, die 4 iulii an. 1899 obtinuit quaamdam Capellaniam in maiori 
icclesia Bonaéren., eaque post undecim menses dimissa, iterum an. 1906 
inter capellanos chorales a capitulo receptus fuit. Interea cum capel- 
lani saepissime, maioris lucri causa, aliis in Ecclesiis diebus festis inser- 
virent, servitium chori in metropolitana Ecclesia negligebatur. Quare 
huic abusui remedium volens afferre capitulum, unanimi consensu sta- 
tuit ut in posterum praeferrerentur pro munere mansionarii illi sacer- 
dotes, qui sese obligarent ad sacrum celebrandum (dato eis stipendio) 
diebus Dominicis et festis in Ecclesia cathedrali, et « actualibus Man- 
« sionariis optio daretur inter capellaniam choralem cum onere cele- 
« brandi sacrum in Ecclesia cathedrali diebus dominicis et festis, habito 
« stipendio, et Capellaniam aliam, qua extra Metropolitanam gaude- 
« bant ». Huic legi cum obtemperare renuerit Sac. Dito, qui erat etiam 
eapellanus Collegii et Ecclesiae Immaculatae, a Capitulo fuit declaratus 

capellaniae choralis renuntiatarius. Hoc aegre tulit mansionarius Dito, 
qui obtenta pontificia Commissione, in ius rapuit Capitulum Bonaérense 
apud H. S. Auditorium, et die 8 februarii 1913 sententia prodiit, qua 
decernitur Sac. Dito non illegitime remotum fuisse a suo officio, eum- 
demque damnandum esse in omnibus expensis et honorariis Advocati 
adversae partis. Ab hac sententia victus ad sequentem turnum provo- 
cavit, instans pro nova instructoria ab Internuntio Pontificio peragenda 
secundum articulos ab ipso productos determinatis testibus proponen- 
dos. Internuntius Episcopum provincialem I. Nepomucenum Terrero, 
olim canonicum Ecclesiae Bonaéren., subdelegavit, coram quo et ipsum 
capitulum, inaudito Sac. Dito, articulos et testes produxit. Hinc actoris 
Patronus quaestionem incidentalem circa subdelegationem et quidem 
iudicis suspecti, nec non circa propositionem rogatoriae ex parte Capi- 
tuli formaliter instauravit, quae quaestio incidentalis ex meo decreto 
d. 11 dec. 1914 hodie una cum merito causae est quoque definienda. 
Sit itaque dubium: An sententia rotalis diei 8 febr. 1913 sit confir- 
manda vel infirmanda in casu? 


Ad ius quod spectat: notissima in iure est distinctio inter bene- 
ficium titulare et manuale. Beneficiis titularibus duplex competit per- 
petuitas, obiectiva et subiectiva, manualibus tantum obiectiva. Quare 
beneficiatus titularis nequit removeri a proprio beneficio nisi in casibus 
et modis a iure expressis. Imo nec novum onus ei addi potest ex aperta 
dispositione rubricae Tit. XII Ut beneficia ecclesiastica sine diminutione 
conferantur « nisi tamen necessitas Ecclesiae urgeret pro servitio Eccle- 
« siae... nam beneficia instituta sunt pro servitio Ecclesiae ». De Angelis 
in tit. cit. n. 2. Habens beneficium manuale potest removeri. Doctrinam 
canonicam circa huiusmodi remotionem exponit Reiff. in tit. De Prae- 
bendis, n. 44-45 his verbis: « Beneficia manualia sunt quae non confe- 
« runtur alicui in perpetuum, sed ad nutum conferentis, vel alterius, ita 
« ut beneficiarius pro libitu ipsius amoveri possit. Ita Gonzalez ad reg. 8 
« Cancellariae ... et in re communis, Et huiusmodi beneficia manualia alio 
«nomine appellantur revocabilia, quia videlicet ad nutum conferentis, 
« vel alterius, cui talis facultas reservata est, revocari possunt... Additur 
« notanter in definitione, ad nutum conferentis etc., hoc est ad liberam 
« ipsius et absolutam voluntatem, et non necessario regulatam, Garcias... 
. Pyrrus Corradus... Unde qui habet facultatem amovendi capellanum 
«ad nutum, non tenetur ad observantiam iuris... potestque etiam 
« absque causa amovere capellanum, cessante tamen malitia, et alterum 
« praesentare ». Idem tenent Lotterius, De re beneficiaria, lib. I, q. 35, 

n. 19; Le Luca, De beneficiis, dic. 97, n. 8; Pignatelli, Consultationes 
can., t. 9, cons. 143, n. 27; Barbosa, Jus Ecclesiasticum wuniversum, 
lib. III, cap. 6, n. 65 ete. Et receptum est in S. R. Rota, uti patet ex 
tribus decisionibus, quas De Luca loco citato magistrales vocat, in 
Hispalensi d. 20 apr. 1640, 21 iunii 1641, et 22 iunii 1642; quae ultima 
confirmans duas priores, typis edita est inter Recentiores, par. 1X, tom. I, 
decis. 116. Regula ergo est, imo ius commune, in beneficiis manualibus, 
seu ad nutum amovibilibus fieri posse ab eo, qui ius habet, remotionem 
’ beneficiati, etiam sine causa, cessante malitia et odio. Cum tamen 
omnis actus administrationis ecclesiasticae debeat esse prudens, negan- 
dum non est, ad licitam remotionem beneficiati requiri aliquam causam 
rationabilem (sine qua tamen esset valida); et hoc scribunt doctores prae- 
sertim recentiores, v. g. Santi in tit. De officio vicarii, n. 12-13; Wernz, 
Ius decret., tom. II, n. 836, aliique. 


Quod ad factum attinet, Patres adnotarunt in capitulo ecclesiae Metro- 
politanae Bonaérensis, praeter dignitates et canonicos esse decem man- 
sionarios, uti fert bulla erectionis capituli metropolitani diei 5 martii 
an. 1865, et latius exponitur in decreto exsecutionis praefatae bullae 
d. 1 febr. an. 1867, his terminis: « Erigimus decem mansionarios, seu 
« capellanos chori, qui erunt beneficia ecclesiastica collativa, sicut antea 
« fuerat statutum, qui tenentur quotidie assistere choro mane et vespere, 
« munus diaconi ac subdiaconi in missis cantatis alternis hebdomadis 
« obire, et induere sese pluviali ac sceptro in vesperis ac missis solemni- 
« bus... Dignitates, canonici, mansionarii et alia beneficia, atque officia 
« sic erecta fruentur reditibus eis assignatis in lege expensarum Gubernii 
« civilis (vulgo bilancio preventivo) qui habebuntur ut reditus ecclesia- 
« stici, dato quod tribuantur ob onus quod cuicumque catholico Gubernio 
« incumbit, alendi cultum eiusque ministros ». Quamvis autem in hoc 
decreto capellaniae chorales appellantur beneficia ecclesiastica collativa; 
certuin est tamen quod illae saltem ab anno 1871 coeperunt dari pre- 
sbyteris uti mera officia ecclesiastica, precaria et ad nutum, uti dicunt 
canonici in declaratione d. 16 ianuarii 1912, quam declarationem veram 
esse testatus est Archiepiscopus. Ratio fortasse ex eo repetenda est, 
quod, cum ex parte Gubernii facta non fuerit dotatio specialis harum 
capellaniarum choralium, sed tantum generalis et exigua, extracta a 
summa, quae in dicta lege expensarum Reipublicae assignata fuit ser- 
vitio capellaniarum Archidioecesis, non aderat proportio inter perpetui- 
tatem vinculi beneficialis et exiguam dotationem. Anno primum 1894 
in praedicta lege expensarum Reipublicae addita est dotatio specialis 

pro capellanis chori sed tantum pro duobus; unde ab hoc anno inter 
decem capellanias chorales duo coeperunt conferri clericis, uti vera 
beneficia: coeterae autem octo datae fuerunt sicut antea uti mera et 
precaria officia ecclesiastica. Hane vero observantiam, quae, uti dictum 
est, fere ad initia ipsius capituli Metropolitani retroascendit, maxime 
attendendam esse nemo est qui non videt. Observantia enim est 
optima quorumlibet actuum, decretorum, et dispositionum interpres, 
imo regina interpretationum, prouti asserit Barbosa, Vota decisiva, XXXII, 
n. 48 et tenuit S. R. Rota plurimis in decisionibus; v. gr. inter Recen- 
tiores, dec. n. 6; dec. 109, n. 7; dec. 194, n. 10, Part. IV, t. 2; dec. 161, 
n. 1, Part. V, t. 1; dec. 462, n. 3; dec. 560, n. 11, Part. V, t. 2; dec. 14, 
n. 4; dec. 247, n. 7, Part. VII; dec. 15, n. 4; dec. 239, n. 3, Part. VIII, ete. 
Et adnotandum quod observantia non procedit per modum praescri- 
ptionis, sed per modum interpretationis, uti patet ex ipsa indole obser- 
vantiae et ex citatis decisionibus S. R. Rotae. Proinde sufficit observan- 
tiam extendi ad tantum tempus, ut iudex prudenter aestimare possit 
verum intellectum contractus, aut alterius dispositionis. Cum igitur 
observantia in casu nostro protracta fuerit ad tempus 30, imo 40 anno- 
rum, dubitandum non est de legitimitate rationis agendi Capituli et 
Archiepiscoporum Bonaérensium in conferendis aut committendis capel- 
laniis choralibus. 

Hisce adnotatis, Sac. Hectori Dito die 3 iulii an. 1906 non collatam 
fuisse capellaniam uti verum beneficium, sed tantum ei demandatam 
fuisse, uti officium ad tempus, certum esse dixerunt Domini Patres. 
Etenim 1° Capellania choralis illi data fuit sine canonica collatione. In 
actis capilularibus ita refertur nominatio Sac. Dito (die 3 iulii 1906): 
« Avendo fatto conoscere al Sig. Amministratore Dr. Lonertet, che presto 
« sarebbe stata vacante altra cappellania di coro, dato che si andava 
«ad assentare dal paese il sac. Milano, si lascid al giudizio del signor 
« Amministratore che scegliesse primieramente il sac. Giorgio Zuccarelli 
« per vedere se conosceva il canto gregoriano ed aveva buona voce, 
« altrimenti il sac. Ettore Dito ». Cum autem sac. Zuccarelli requisita non 
haberet, ab Administratore electus est capellanus rev. Dito. Cum itaque 
nullam partem habuerit in hac nominatione Archiepiscopus Bonaérensis, 
nulla fuit collatio canonica; haec enim collatio iuxta bullam erectionis 
ecclesiae metropolitanae Archiepiscopo reservata est; nam legimus in hac 
bulla: « Quoties autem in posterum sive dignitatum, sive canonicatuum, 
« sive mansionariorum, aut paroeciarum in universa archiepiscopali dioe- 
« cesi vacatio contigerit, donec aliter ab hac Sancta Sede non decernatur 
« ab ipsomet archiepiscopo conferentur, servatis in omnibus quae a sacris 

« canonibus et praesertim a Sancta Tridentina synodo constituuntur ». 
Hine ad normam huius bullae, quando agitur de capellaniis choralibus 
vere conferendis in titulum, scilicet pro titulo ordinationis, capitulum non 
se intromittit, nisi forte pro designatione, aut praesentatione capellani, et 
collatio fit ab Archiepiscopo, ut capitulum exponit in dicta declaratione 
n. 6-11, et uti notorium est in illa cathedrali. Igitur a capellania, quam 
a solo Capitulo recepit sac. Dito, exulat collatio canonica, proinde non 
est, nec esse potest, verum beneficium ecclesiasticum, sed tantum offi- 
cium, ex regula I [uris in VI, quae ait: « Beneficium ecclesiasticum non 
« potest licite sine institutione canonica obtineri ». Nomine autem insti- 
tutionis intelligitur quaelibet legitima provisio, et nomine canonicae 
institutionis modus providendi a ss. canonibus approbatus et a Prae- 
lato derivatus (Synopsis Pirhingiana seu ss. can. Doctrina, lib. II1, tit. V, 
sect. II, § 1). 

Patronus sac. Dito admittit quidem solum capitulum nominasse 
hunc sacerdotem in capellanum choralem, sed contendit hanc capituli 
nominationem fuisse veram collationem. « Non deest, inquit, ecclesia- 
« sticus collator, qui est capitulum ipsum; notum est enim in iure nostro 
« haud prohibitum esse capitulis cathedralibus conferendi beneficia vacan- 
« tia in eisdem cathedralibus, dummodo consuetudo legitima, prout in 
« casu ipsum capitulum comprobat, habeatur ». Verum etiam admisso 
quod iuri nostro non repugnet (licet hodie sit rarissimum) ut capitu- 
lum sit vere collator quoad quaedam beneficia ecclesiae cathedralis, in 
specie capitulum Bonaérense non est collator quoad capellanias cho- 
rales, quia, ipsum capitulum fatetur, quod quoties ab eo datae fuerint 
praefatae capellaniae « toties datae sunt absque collatione canonica et 
«ut plurimum absque interventu Praelati, nec tanquam ecclesiasticum 
« beneficium, sed ut simplex officium precarium et ad nutum ». Ex quo 
intelligitur, prosequitur capitulum, « cur capellani chorales nunc exi- 
‘« stentes (illis duobus exceptis, qui ad talium capellaniarum titulum ordi- 
«nati sunt) non sese autument ita ligatos Ecclesiae, ut nequeant 
« summa cum facilitate deserere officium suum, praemissa tantum noti- 
« ficatione sui discessus. Vel ipse actor (Dito) qui iam antea fuerat 
« capellanus chori in hac Ecclesia, suum munus dereliquit, ut in patriam 
« rediret, et postea, cum hanc Dioecesim repeteret, expostulavit a non- 
« nullis singillatim capitularibus, ut iilerum nominaretur capellanus chori, 
«cum nova vacatio contigisset ». Neminem autem latet clericum canonice 
institutum in beneficio, non posse eidem nuncium mittere nisi ex causa 
a superiore adprobanda. 2° Non solum defuit collatio canonica, sed nul- 
lam accepit sac. Dito a capitulo factae suae nominationis scripturam 

« non obstante (referente capitulo in cilata declaratione) universali praxi 
« apud nos vigente conferendi scripto quamlibet nominationem vel ipsis 
« simplicioribus officiis ecclesiasticis ». 3° Ceterum non poterat conferri 
sac. Dito cappellania choralis in perpetuum, aut in titulum duplici ex 
causa: @) Quia, uti legitur in saepius citata capituli declaratione, « indu- 
« bium est nullum dari casum, in quo capellaniae chorales huius Metropo- 
« litanae Ecclesiae Cathedralis, quae ab Archiepiscopo bullae erectionis 
« Ecclesiae executore declaratae sunt beneficia ecclesiastica collativa, 
« canonice collatae sint a Praelato Sacerdotibus iam ordinatis, ne sacer- 
« dotibus quidem originariis huius dioecesis, sed tantum clericis ordi- 
« nandis, et tamquam titulum ordinationis ». b) Quia Rev. Dito gratiam 
a S. C. Concilii obtinuit permanendi in Archidioecesi Bonaérensi tantum 
ad quinquennium. Futile est autem quod Advocatus Dito dicit, beneficium 
verum etiam clerico non dioecesano posse conferri. Inspiciendum hic est 
non quod fieri potuisset, sed quod de facto actum est. Constat autem 
in facto Capitulum contulisse sac. Dito capellaniam iuxta morem et 
consuetudinem eam conferendi, seu veluti officium ecclesiasticum ad 
nutum. 

Cum itaque Rev. Hector Dito a capitulo Bonaérensi capellaniam 
choralem acceperit non in titulum, sed uti officium ad nutum, ab eadem 
poterat removeri etiam sine causa (exclusa malitia vel odio). At causa 
non defuit. Recolendum hic enim est, quod innuimus in specie; capel- 
lanos videlicet chorales ecclesiae metropolitanae solitos fuisse aliam 
capellaniam in aliis ecclesiis, aut oratoriis dioecesis acceptare, vi cuius 
diebus dominicis et festivis missam in his ecclesiis aut oratoriis cele- 
brare tenebantur. Unde, praedictis diebus dominicis et festivis, saepe a 
choro ecclesiae cathedralis aberant, et vix inveniebantur, qui diaconum 
et subdiaconum in missa capitulari agerent, praeterquamquod non erat 
sufficiens sacerdotum numerus ad celebrandas missas pro servitio eccle- 
siae metropolitanae necessarias. Ad haec gravia incommoda avertenda 
capitulum consilium inivit praeferendi in posterum pro officio capellani 
choralis illos sacerdotes, qui onus acceptarent sacrum celebrandi diebus 
dominicis et festivis in ecclesia cathedrali; quoad autem capellanos 
chorales iam nominatos statuit, ut etiam onus celebrandi missam in 
cathedrali dictis diebus assumerent, aut capellaniam choralem dimitte- 
rent. Interim cum capellanus choralis Hector Dito alia capellania frue- 
retur in Ecclesia S. Mariae Immaculatae eidem praefatum onus impo- 
situm fuit, quod cum nollet acceptare, hdbitus est ut qui capellaniae 
chorali renunciasset. Ex his clarum est capitulum iustam causam 
habuisse sac.-Dito a capellania chorali removendi. Capituli enim ius, 

imo et officium erat providendi tum ut tot in ecclesia cathedrali diebus 
dominicis et festivis missae celebrarentur, quot ad bonum animarum 
requirebantur; tum ut capellani chorales iisdem diebus chorum et mis- 
sam capitularem pro officio suo frequentarent. Ratio igitur agendi capi- 
tuli iustissima ac recta dici debet, et ab ea removendum est quodlibet 
odium aut malitia. Praefatum onus enim non solum sac. Dito impo- 
situm fuit, sed omnibus aliis capellanis amovibilibus. Quod si exceptus 
fuit sac. La Gatta, hoc nihil est; exceptio enim unius tantum non 
impedit quin statutum aliquod aut dispositio dici possit et sit revera 
generalis. 

Nec dicatur capitulum novum onus capellanis choralibus iam nomi- 
natis imponere non potuisse. Nam quod attinet quidem ad duos capel- 
lanos chorales titulo capellaniae ordinatos, capitulum non potuit impo- 
uere et de facto non imposuit dictum onus celebrandi missam in cathe- 
drali diebus dominicis et festivis, obstante regula canonica de beneficiis 
sine diminutione conferendis. Verum quod attinet ad alios capellanos, 
horum capellania non est beneficium ecclesiasticum, sed merum offi- 
cium precarium et ad nutum et ideo locum non habet supradicta regula. 
Deinde si capellanis chori, uti supra dictum est, fas est ab officio pro 
lubitu recedere, monito tantum capitulo, quin huius obtineatur con- 
sensus, quamvis inde sequatur ecclesiae, aut cultus divini detrimentum, 
Capitulo etiam licebit, data iusta ecclesiae necessitatis aut utilitatis causa, 
capellanorum moderari servitium, quamvis inde capellanis aliquod oria- 
tur incommodum; bonum enim ecclesiae bono privatorum praeferri 
debet; idque eo magis si pro incommodo daretur compensatio, prouti 
in casu nostro; pro missa enim celebranda in cathedrali diebus domi- 
nicis et festivis a capitulo datur eleemosyna. Ceterum sac. Dito nullum 
damnum obvenisse ob onus eidem a capitulo impositum deponunt 
omnes testes praeter sac. Luongo in responsione ad quartam quaestio- 
nem propositam a Patrono ipsius Dito. 

Ultima remanet solvenda difficultas desumpta ex regula 36 can- 
cellariae Apostolicae de triennali possessore. Verum haec regula non 
applicatur beneficiis, seu officiis manualibus; horum enim natura, cum 
possint ad nutum auferri, repugnat perpetuitati, quae ex possessione 
triennali defluit. Ita Flaminius, De Resignatione beneficiorum, lib. XI, 
q. 3, n. 35. Ulterius, dato et non concesso, hanc regulam etiam beneficia 
manualia complecti, nullo tamen modo applicari potest beneficiis, aut 
capellaniis choralibus, de quibus agimus. Sola enim et nuda possessio 
triennalis non sufficit ad effectum regulae, sed requiritur ut beneficium 
possideatur ex titulo saltem colorato, scilicet vel ex electione, vel ex 

institutione, vel ex collatione’a legitimo collatore facta, quod deducitur 
ex ipsius regulae tenore, et explicat Riganti ad Reg. XXXVI, n. 90, his 
verbis « Ultra triennalem possessionem, ut regula suffragari possit, requi- 
« ritur etiam titulus. Haec enim duo copulative concurrere debent, titulus 
« nempe et possessio; ita ut titulus sine possessione, et possessio sine 
« titulo non sufficiat. Licet enim in rebus temporalibus sola possessio 
« sufficiat... secus est in beneficiis, quae sine canonica institutione 
« obtineri non possunt ». At quod sac. Dito capellaniam suam _ possi- 
deret nullo ex titulo nune enumeratis, sed ex mera capituli deputatione, 
quod certe non erat, nec dici poterat collator, sat luculenter supra 
demonstratum est. 

Hisce quoad meritum causae expositis, Patres respondendum esse 
censuerunt difficultatibus, quas sac. Dito Patronus congessit adversus 
novam factam nstructoriam. Et in primis adnotarunt nstructoriam non 
esse nullam, nam scitum est in S. Rotae Auditorio ad praescriptum Roma- 
norum Pontificum non alias attendendas esse nullitatis causas, nisi illas 
quae resultant ex tribus defectibus substantialibus, nempe ex defectu 
iurisdictionis, citationis et mandati, quibus addenda est quarta statuta 
in Const. Sapienti consilio P. III, can. 27. Deinde quod capitulum Bonaé- 
rense proposuerit quaestiones testibus, inscio sac. Dito et inscio etiam 
H. S. Ordine, hoc quidem actum est contra praescripta nostrarum Regu- 
larum, sed nullum adversario illatum fuit detrimentum. Nam in foro 
ecclesiastico, cum omnia scripto consignentur, « sufficienter consulitur 
“ legitimae defensioni partium contendentium, quibus tantum, non ceteris 
« extraneis panduntur acta iudicialia » (Lega, De Iudiciis, p.1, t. V, § 7, 
n. 296). Ceterum de rogatoriis capituli nunquam usi uerunt Patres in 
controversiae examine ac definitione. 

Addit deinde idem Patronus capitulum ante instructoriam convo- 
casse apud se universos capellanos, iisque suasisse minis et blanditiis 
ut pro capitulo deponerent; et petit ut de hac subornatione testium 
inquisitio specialis fiat. Verum neminem latet non posse fieri inquisi- 
tionem specialem, imo specialissimam, i. e. de certo delicto contra cer- 
tam personam phisicam, aut moralem, nisi praecesserit infamia, ut olim 
dicebatur, (Bonix, De iudiciis, tom. II, p. 61) aut saltem, uti communiter 
hodie dicitur, nisi gravia adsint indicia delicti, quod dicitur patratum: 
ne scilicet persona denuntiata per huiusmodi inquisitionem diffametur. 
Porro in casu nullum affertur alicuius ponderis argumentum aut indi- 
cium subornationis. Imo duo testes, scilicet Rev. Aloisius La Gatta et 
Rev. Antonius Luonso in multis testimonia proferunt capitulo contraria, 
quod signum est testes magna usos fuisse libertate. 

Circa subdelegationem Rimi Episcopi I. N. Terrero, qui dicitur suspe- 
ctus, quia olim fuit canonicus Bonaéren., dicendum est patronum sac. 
Dito petiisse, ut delegatio ab H.S. Tribunali fieret Internuntio Aposto- 
lico, quia suspectam habebat Curiam Bonaérensem. At haec petitio 
excludere non poterat subdelegationem reipsa factam, quia et ipse 
Patronus intelligere debebat rem difficilem nimis esse imponere taxative 
{nternuntio munus iudicis instructoris. Hoc indicat ipse Internuntius, 
qui in sua epistola scribit: « Non credendo io opportuno per ragioni 
« che non sfuggiranno alla sua perspicacia compiere personalmente le 
« istruzioni in parola », etc. Quod autem Rmus Subdelegatus sexdecim 
abhine annis ad capitulum Bonaerense pertinuerit, hoc non sufficit ut 
hodie sit suspectus. 

Tandem Patres dixerunt denegandam esse novam petitam instru- 
ctoriam, praesertim quia quaestionibus in ipsa proponendis iam satis- 
factum fuit in praecedenti instructoria. 


Quibus omnibus rite diligenterque perpensis, Nos infrascripti Audi- 
tores de turno, pro tribunali sedentes et solum Deum prae oculis haben- 
tes, Christi nomine invocato, decernimus ac sententiamus sententiam 
rotalem diei 8 februarii 1913 esse confirmandam etiam quoad expensas, 
quae omnes, comprehensis honorariis A:!vocati partis adversae, sol- 
vendae sunt a sac. Dito; i.e. ad propositum dubium respondemus: 
Affirmative ad primam partem, Negative ad secundam. 

Ita pronunciamus mandantes Ordinariis locorum et ministris tribu- 
nalium ad quos spectat, ut exsecutioni mandent hance nostram definiti- 
vam sententiam, et adversus reluctantes procedant ad normam ss. Cano- 
num, praesertim cap. 3, sess. XXV, de reform., Conc. Trid., iis adhibitis 
exsecutivis et coércitivis mediis, quae magis efficacia et opportuna pro 
rerum adiunctis exstitura sint. 

Romae, in sede Tribunalis S. R. Rotae, die 5 aprilis 1916. 


Guilelmus Sebastianelli, Decanus, Ponens. 
Seraphinus Many. 
Petrus Rossetti. 

L. S. 


Ex Cancellaria, 6 maii 1916. 


Sac. T. Tani, Notarius. 

DIARIUM ROMANAE CURIAE 


S. CONGREGAZIONE DEI RITI 


Il giorno 16 gennaio 1917, nel Palazzo Apostolico Vaticano, si é tenuta 
la Congregazione Ordinaria dei Sacri Riti, nella quale al giudizio degli Emi 
e Rmi Signori Cardinali componenti la medesima é stata sottoposta l’intro- 
duzione della causa di Beatificazione, ossia dichiarazione del martirio della 
Serva di Dio. Margherita Butan delle Figlie della Carita di S. Vincenzo de 
Paolis, uccisa, dicesi, in odio alla Fede. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato di 
nominare: 


22 gennaio 1917. Il sig. comm. avv. Antonio Burri, e il sig. comm. avv. Fran- 
cesco Pacelli, Avvocati Concistoriali. 

» Mons. Domenico Mariani, Segretario della Commissione Car- 

dinalizia Amministratrice dei Beni della S. Sede. 


27 » » Mons. Sante Tampieri, Prelato Chierico della Rev. Camera 
Apostolica. 

> » Mons. Francesco Marmaggi, Sotto-Segretario della S. Con- 

gregazione degli Affari Ecclesiastici Straordinari. 

» » Mons. Alessandro Rugani, canonico Lateranense, ed il 


Revmo P. Agostino Sartori, dei Servi di Maria, 
Consultori della S. Congregazione dei Sacramenti. 


Con Brevi apostolici il Santo Padre si é degnato di nominare: 


Protonotario apostolico ad instar participantium : 


10 gennaio 1917. Mons. Giuseppe Conti, della diocesi di Fiesole. 

Prelatt Domestict di S. S.: 


2 gennaio 1917. Mons. Ciriaco Petroccia, Sigillatore della S. Penitenzieria. 


3 » » Mons. Giacomo Dunne, dell’archidiocesi di Dublino. 

9 » » Mons. Alberto Petaccia, dell’archidiocesi di Chieti. 

10 » » Mons. Atanasio Chabot, della diocesi di Lugon. 

13 » » Mons. Daniele I. Riordan, dell’archidiocesi di Chicago. 

» > » Mons. Francesco I. Bobal, della medesima archidiocesi. 

> » » Mons. Stanislao Nawrocki, della medesima archidiocesi. 

» » » Mons. Edoardo A. Kelly, della medesima archidiocesi. 

> » » Mons. Francesco A. Rempe, della medesima archidiocesi. 

16 » » Mons. Guglielmo A. Brouwne, della diocesi di Albany. 

» » » Mons. Tommaso S. Keveny, della medesima diocesi. 

» » » Mons. Daniele Francesco Curtin, della medesima diocesi. 

» » » Mons. Guglielmo P. Fitzgerald, della medesima diocesi. 

» » » Mons. Francesco Saleich, dell’archidiocesi di Tolosa. 

19 > » Mons. Giuseppe Marazzi, della diocesi di Albano. 
ONORIFICENZE 


Con Brevi apostolici il Santo Padre si é degnato di conferire le seguenti 
onorificenze: 


La Commenda dell’ Ordine Piano: 
2 gennaio 1917. Al sig. comm. Luigi Bersani, Cameriere d’onore di spada 
e cappa di numero di S. S. 
La Commenda dell’Ordine di S. Gregorio Magno, classe civile: 


24 dicembre 1916. Al sig. Sante Pesarini, della diocesi di Sansepolcro. 


» » » Al sig. dott. Giulio Paganini, della diocesi di Viterbo. 
30 > » Al sig. Ippolito Montplaisir, senatore, della diocesi di Trois- 
Riviéres. 


12 gennaio 1917. Al sig. prof. Pietro Costanzi, di Roma. 


ll Cavalierato dell’Ordine di S. Gregorio Magno, classe civile: 


3 gennaio 1917. Al sig. Ferdinando libero barone de Wolf-Metternich, della 
diocesi di Miinster. 

9 > » Al sig. dott. Lamberto Baldassari, di Roma. 

11 » » Al sig. prof. Pietro Pazzogni, di Roma. 

11 gennaio 1917. Al sig. prof. Demetrio Battaglini, di Roma. 
16 » » Al sig. Massimiliano Errazuriz, gia addetto alla Legazione 
del Cile presso la S. Sede. 
» Al sig. Remigio Mouquet, dell’archidiocesi di Rouen. 


La Commenda dell’ Ordine di S. Silvestro Papa: 


10 gennaio 1917. Al sig. dott. Giuseppe Demaldé, della diocesi di Piacenza. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


15 dicembre 1916. Mons. Salvatore Fabbrini, della diocesi di Fiesole. 
~ » » Mons. Antonio Torrini, della medesima diocesi. 


Cameriere d’ onore in abito paonazzo di S. S.: 


15 dicembre 1916. Mons. Tebaldo Celati, della diocesi di Massa Marittima. 


NECROLOGIO 


19 settembre 1916. Mons. Stefano Reville, vescovo di Sandhurst in Australia. 

26 dicembre » Mons. Enrico Giuseppe Richter, vescovo di Grand-Rapids 
(Stati Uniti d’ America). 

29 > » Mons. Giovanni Dunne, vescovo di Wilcannia in Australia. 

9 gennaio 1917. Mons. Giovanni Battista Vinati, arcivescovo titolare di 
Mocesso. 

13 Mons. Roberto Dunne, arcivescovo d Brisbane in Australia. 

29 Mons. Angelo Della Cioppa, arcivescovo di Lanciano. 

